open-index/open-wikipedia-markdown huggingface dataset:
ഗവൺമെന്റ് മെഡിക്കൽ കോളേജ്, ഓങ്ങോൽ

മുമ്പ് **രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്** എന്നറിയപ്പെട്ടിരുന്ന **ഗവൺമെന്റ് മെഡിക്കൽ കോളേജ്, ഓങ്ങോൽ** ആന്ധ്രാപ്രദേശിലെ ഓങോലിൽ സ്ഥിതി ചെയ്യുന്ന ഒരു മെഡിക്കൽ സ്ഥാപനമാണ്. ഇത് ഡോ. എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.

മെഡിക്കൽ കോളേജിന് തറക്കല്ലിട്ടത് 01-07-2007-ന് ബഹുമാനപ്പെട്ട ആന്ധ്രാപ്രദേശ് മുഖ്യമന്ത്രി ഡോ. വൈ.എസ്. രാജശേഖർ റെഡ്ഡി ആണ്. ഇൻസ്റ്റിറ്റിയൂട്ടിനെ രാജീവ് ഗാന്ധി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (RIMS) എന്ന് നാമകരണം ചെയ്യുകയും 2007 ലെ 31 ആക്‌ട് പ്രകാരം അർദ്ധ സ്വയംഭരണ സ്ഥാപനമായി സ്ഥാപിക്കുകയും ചെയ്തു. പിന്നീട് മറ്റൊരു ഓർഡർ  (G.O, M.S No. 232 HM & FW (A) dept) പ്രകാരം ഇത് ഒരു മെഡിക്കൽ കോളേജ് ആക്കി. കോളേജ് 37.23 ഏക്കറിൽ പരന്നുകിടക്കുന്നു.

## സീറ്റ്
നിലവിൽ കോളേജിൽ 120 എംബിബിഎസ് സീറ്റുകളാണ് ഉള്ളത് 

## അവലംബം

## പുറം കണ്ണികൾ

* 
വർഗ്ഗം:Coordinates on Wikidata
വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
വില്യം ഹീത്ത് ബൈഫോർഡ്

ഒരു അമേരിക്കൻ ഫിസിഷ്യനും സർജനും, ഗൈനക്കോളജിസ്റ്റും ഷിക്കാഗോ മെഡിക്കൽ കോളേജ്, വുമൺസ് മെഡിക്കൽ കോളേജ് ഓഫ് ഷിക്കാഗോ എന്നിവ സ്ഥാപിച്ചുകൊണ്ട് വനിതാ വൈദ്യശാസ്ത്ര വിദ്യാഭ്യാസത്തിൽ ഏറ്റവും ശ്രദ്ധേയനായ വക്താവായിരുന്നു **വില്യം ഹീത്ത് ബൈഫോർഡ്** (മാർച്ച് 20, 1817 - മെയ് 21, 1890) .

ഒഹായോയിലെ ഈറ്റണിലാണ് ബൈഫോർഡ് ജനിച്ചത്. ഒഹായോയിലെ മെഡിക്കൽ കോളേജിൽ നിന്ന് ബിരുദം നേടിയ ശേഷം, ഇവാൻസ്‌വില്ലെ മെഡിക്കൽ കോളേജിലും റഷ് മെഡിക്കൽ കോളേജിലും ഒന്നിലധികം സ്ഥാനങ്ങളിൽ സേവനമനുഷ്ഠിച്ചു. 1859-ൽ, റഷിൽ നിന്ന് വിരമിച്ചതിന് ശേഷം, അദ്ദേഹം തന്റെ സഹപ്രവർത്തകരോടൊപ്പം ഷിക്കാഗോ മെഡിക്കൽ കോളേജ് സ്ഥാപിച്ചതോടെ അവിടെ അദ്ദേഹത്തിന് പ്രസവചികിത്സയുടെ ചെയർ സ്ഥാനം ലഭിച്ചു.
## ആദ്യകാല ജീവിതവും വിദ്യാഭ്യാസവും
1817 മാർച്ച് 20-ന് ഈറ്റണിൽ മെക്കാനിക്കായ ഹെൻറി ടി. ബൈഫോർഡിന്റെയും ഹന്നാ സ്വെയിനിന്റെയും മകനായി ബൈഫോർഡ് ജനിച്ചു. അദ്ദേഹം മൂന്ന് മക്കളിൽ മൂത്തവനായിരുന്നു.   അദ്ദേഹത്തിന്റെ പൂർവ്വികർ ഇംഗ്ലണ്ടിലെ സഫോക്കിൽ നിന്നാണ് ഉത്ഭവിച്ചത്.
## അവലംബം

## Works cited
* 
* 
* 
* 
* 
* 
* 
* 

വർഗ്ഗം:1817-ൽ ജനിച്ചവർ
വർഗ്ഗം:1890-ൽ മരിച്ചവർ
മേരി സ്റ്റർജ്

**മേരി ഡാർബി സ്റ്റർജ്** (ജീവിതകാലം: 16 ഒക്ടോബർ 1865 - 14 മാർച്ച് 1925) ഒരു ബ്രിട്ടീഷ് ഡോക്ടറും മദ്യപാനത്തിനെതിരായ ആദ്യകാല  പ്രവർത്തനത്തിനും പ്രതിരോധ വൈദ്യ പരിചരണത്തിന്റെ പ്രാധാന്യത്തെ പ്രചോദിപ്പിച്ചതിൻറെ പേരിലും അറിയപ്പെടുന്ന വനിതയായിരുന്നു. ബർമിംഗ്ഹാമിലെ രണ്ടാമത്തെ വനിതാ ഡോക്ടർ എന്ന ബഹുമതിയുള്ള അവർ 1920 മുതൽ 1922 വരെയുള്ളകാലത്ത് മെഡിക്കൽ വിമൻസ് ഫെഡറേഷന്റെ പ്രസിഡണ്ട് സ്ഥാനവും വഹിച്ചിരുന്നു.

## ജീവചരിത്രം
1862 ഒക്ടോബർ 16-ന് ബർമിംഗ്ഹാമിലെ യാർഡ്‌ലിയിലാണ് മേരി സ്റ്റർജ് ജനിച്ചത്. മാതാപിതാക്കൾ സാറയും വിൽസൺ സ്റ്റർജും ആയിരുന്നു. നഗരത്തിലെ പ്രമുഖ ക്വാക്കർ കുടുംബത്തിലെ പത്ത് മക്കളിൽ മൂത്തവളായിരുന്ന അവൾ കുടുംബത്തിൽ മൈഡ എന്ന പേരിലായിരുന്നു അറിയപ്പെട്ടിരുന്നത്. ജനന സമയത്ത് അവളുടെ മുത്തച്ഛനായിരുന്ന ചാൾസ് സ്റ്റർജ് ബർമിംഗ്ഹാമിലെ മേയറായിരുന്നു.

1877-ൽ, ബർമിംഗ്ഹാമിലെ പെൺകുട്ടികൾക്കായുള്ള ആദ്യത്തെ സെക്കൻഡറി വിദ്യാലയമായ എഡ്ജ്ബാസ്റ്റൺ ഹൈസ്കൂൾ ഫോർ ഗേൾസിലെ ആദ്യ ബാച്ചിലെ ക്ലാസിലായിരുന്നു സ്റ്റർജ് പഠനം നടത്തിയത്. 1880-ൽ ബർമിംഗ്ഹാം സർവ്വകലാശാലയുടെ മുന്നോടിയായിരുന്ന പുതിയ മേസൺ സയൻസ് കോളേജിൽനിന്ന് വിദ്യാഭ്യാസം നേടിയ അവർ, അവിടുത്തെ ആദ്യ നാല് വനിതാ വിദ്യാർത്ഥികളിൽ ഒരാളായിരുന്നു. 1878-ൽ സ്ത്രീകൾക്കായി തുറന്ന ലണ്ടൻ സർവ്വകലാശാലയിൽ 1886-ൽ വൈദ്യശാസ്ത്രം പഠിക്കാൻ ചേർന്നു. 1891-ൽ ലണ്ടൻ സ്‌കൂൾ ഓഫ് മെഡിസിൻ ഫോർ വിമനിൽനിന്ന് ഒരു ഡോക്ടറായി അവർ യോഗ്യത നേടി.

1895-ൽ സ്റ്റർജ് ജനറൽ മെഡിസിനിൽ പ്രായോഗിക പരിചയം നേടുന്നതിനായി ബർമിംഗ്ഹാമിലേക്ക് മടങ്ങിയെത്തി. 1896-ൽ അവർ ബർമിംഗ്ഹാം ആന്റ് മിഡ്‌ലാൻഡ് ഹോസ്പിറ്റൽ ഫോർ വുമൺസിൽ അനസ്തെറ്റിക്‌സ് വിഭാഗത്തിൽ ജോലി ചെയ്യാൻ തുടങ്ങി. 1871-ൽ സ്ഥാപിതമായ ആശുപത്രിലെ ഭരണഘടനാപരമായി  മാനേജ്‌മെന്റ് കമ്മിറ്റിയിലെ 50 ശതമാനം പേർ സ്ത്രീകളായിരുന്നു എന്നത് വളരെ അസാധാരണമായിരുന്നു. 1905-ൽ അവളുടെ വീട്ടിൽ വച്ച് അന്തരിച്ച സ്ത്രീകളുടെ ഒരു അവകാശ പ്രവർത്തകയായിരുന്ന എലിസ സ്റ്റർജ് എന്ന അമ്മായിയെ അവൾ പരിപാലിച്ചു. അവളുടെ എല്ലാ സ്വത്തുക്കളും സ്റ്റർജിന് പിന്തുടർച്ചാവകാശമായി ലഭിച്ചു. 1905-ൽ സ്റ്റർജ് ആക്ടിംഗ് ഓണററി സർജനായി. 1924 വരെ ആശുപത്രിയിൽ ജോലി ചെയ്ത അവർ, വിരമിച്ചെങ്കിലും കൺസൾട്ടിംഗ് സർജനായി തുടർന്നിരുന്നു.

1908-ൽ, സർ വിക്ടർ ഹോഴ്‌സ്‌ലി, സർ ആർതർ ന്യൂഷോൾം എന്നിവരോടൊപ്പം  *ആൽക്കഹോൾ ആൻഡ് ദി ഹ്യൂമൻ ബോഡി* എന്ന പുസ്തകം സ്റ്റർജ് പ്രസിദ്ധീകരിച്ചു. ബ്രിട്ടനിലും യു.എസ്.എ.യിലും ഈ പുസ്തകത്തിൻറെ 85,000 കോപ്പികൾ വിറ്റഴിക്കപ്പെടുകയും ഈ പുസ്തകം മദ്യപാനത്തെക്കുറിച്ചുള്ള ജനപ്രിയ റഫറൻസ് പുസ്തകമായി മാറുകയും ചെയ്തു. സ്ത്രീകളുടെ വോട്ടവകാശത്തിനായുള്ള ബർമിംഗ്ഹാമിലെ സൊസൈറ്റി ഫോർ വിമൻസ് സഫ്രേജ് എന്ന സംഘടനയുടെ ഒരു സജീവ അംഗമായിരുന്നു സ്റ്റർജ്.

1920 മുതൽ 1922 വരെ മെഡിക്കൽ വിമൻസ് ഫെഡറേഷന്റെ പ്രസിഡന്റായിരിക്കെ, തുല്യ വേതനത്തിനും വിവാഹിതരായ സ്ത്രീകൾക്ക് വൈദ്യശാസ്ത്രത്തിൽ  ജോലി തുടരുന്നതിനുള്ള തടസ്സത്തിനെതിരേയും അവർ പ്രചാരണം നടത്തി. പക്ഷാഘാതം ബാധിച്ച് 1925 മാർച്ച് 14 ന് അവർ ബർമിംഗ്ഹാമിൽ വച്ച് മരിച്ചു.

## അവലംബം

വർഗ്ഗം:1865-ൽ ജനിച്ചവർ
വർഗ്ഗം:1925-ൽ മരിച്ചവർ
സമീറ മുബാറെക്ക

**സമീറ മുബാറെക്ക** (ജനനം 1972) ഒണ്ടാറിയോയിലെ ടോറോണ്ടോയിലുള്ള സണ്ണിബ്രൂക്ക് ഹെൽത്ത് സയൻസസ് സെന്ററിലെ ക്ലിനിക്കൽ സയന്റിസ്റ്റും  മൈക്രോബയോളജിസ്റ്റുമാണ്. അവളുടെ ഗവേഷണം ഇൻഫ്ലുവൻസ വൈറസ്, രോഗാണു പടർച്ച, എയറോബയോളജി എന്നീ മേഖലകളിലാണ്. കോവിഡ്-19 ആഗോള മഹാമാരി സമയത്ത്, രോഗം കണ്ടെത്തലും രോഗനിർണ്ണയവും മെച്ചപ്പെടുത്താനുള്ള ശ്രമത്തിനിടയിൽ, സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 ന്റെ ജീനോം മുബാറേക്ക വേർതിരിച്ചിരുന്നു. അവർ ഒണ്ടാറിയോ കോവിഡ്-19 ശാസ്ത്ര ഉപദേശക സമിതിയിലെ അംഗമായും സേവനമനുഷ്ഠിച്ചു.

## ആദ്യകാല ജീവിതവും വിദ്യാഭ്യാസവും
ജർമ്മനിയിലെ ഗോട്ടിംഗനിൽ കാത്തി എലിസബത്ത് കാനൻ, അബൗദ് മുബാറെക്ക ദമ്പതികളുടെ മകളായാണ് സമീറ മുബാറേക്ക ജനിച്ചത്. പിതാവ് ഇറാഖിൽ ജനിച്ച് ബാഗ്ദാദ് സർവകലാശാലയിലും ഗോട്ടിംഗൻ സർവകലാശാലയിലും വിദ്യാഭ്യാസം ചെയ്ത വ്യക്തിയായിരുന്നു. മാതാവ് മെയിൻസ് സർവ്വകലാശാലയിലാണ് പഠിച്ചത്. അവൾക്ക് രണ്ട് വയസ്സുള്ളപ്പോൾ  കുടുംത്തോടൊപ്പം വടക്കുപടിഞ്ഞാറൻ ന്യൂ ബ്രൺസ്‌വിക്കിലേക്ക് കുടിയേറി. ന്യൂ ബ്രൺസ്‌വിക്ക് സർവ്വകലാശാലയിലെ ബിരുദ വിദ്യാർത്ഥിനിയായിരുന്നു മുബാറേക്ക. ഒടുവിൽ ഡൽഹൗസി യൂണിവേഴ്സിറ്റിയിൽ വൈദ്യശാസ്ത്രം പഠിച്ച അവൾ 1999-ൽ അവിടെനിന്ന് ബിരുദം നേടി. സാംക്രമിക രോഗ മേഖലയിൽ പരിശീലനത്തിനായി മനിറ്റോബ സർവ്വകലാശാലയിലേക്ക് മാറും മുമ്പ് മക്ഗിൽ സർവ്വകലാശാലയിൽ  ഇന്റേണൽ മെഡിസിനിൽ വൈദഗ്ദ്ധ്യം നേടി. രജിസ്ട്രാർ പരിശീലനം പൂർത്തിയാക്കിയ ശേഷം, മുബാറേക്ക മൗണ്ട് സീനായ് ആശുപത്രിയിലേക്ക് മാറുകയും പീറ്റർ പലേസിന്റെ ലബോറട്ടറിയിലെ ജോലിയിൽ പ്രവേശിക്കുകയും ചെയ്തു. 

## അവലംബം

വർഗ്ഗം:1972-ൽ ജനിച്ചവർ
എലിസബത്ത് മാർഗരറ്റ് പേസ്

**ഡോ എലിസബത്ത് പേസ്** (1866 - 1957) ഒരു സ്കോട്ടിഷ് ഡോക്ടറും വോട്ടവകാശവാദിയും സ്ത്രീകളുടെ ആരോഗ്യം, സ്ത്രീകളുടെ അവകാശങ്ങൾ എന്നിവയ്ക്കു വേണ്ടി വാദിക്കുന്ന വനിതയുമായിരുന്നു.

## ആദ്യകാല ജീവിതവും വിദ്യാഭ്യാസവും
എലിസബത്ത് മാർഗരറ്റ് പേസ് 1866-ൽ ബ്രിക്‌സ്റ്റണിൽ മാർഗരറ്റ് ഗിബ്ബിന്റെയും ഒരു തുകൽ വ്യവസായിയായിരുന്ന തോമസ് റിച്ചാർഡ് പേസിന്റെയും നാല് മക്കളിൽ മൂത്തയാളായി ജനിച്ചു. അവൾ ക്ലാഫാം ഹൈസ്കൂളിൽ പഠനത്തിന് ചേർന്നു. 1884-ൽ ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽനിന്ന് മെട്രിക്കുലേഷൻ നേടി. 1891-ൽ അവർ ബിരുദം നേടി. 1892-ൽ, ബർലിംഗ്ടൺ ഹൗസിലെ ചാൻസലറെ സന്ദർശിക്കാനിടവരുകയും അവിടെ പ്രസവചികിത്സയിൽ പുരസ്കാരം നേടിയതിൻറെ പേരിൽ ശ്രദ്ധിക്കപ്പെടുകയുംചെയ്തു.

## കരിയർ
ഔദ്യോഗിക ജീവിതത്തിൽ ലണ്ടൻ, ഗ്ലാസ്‌ഗോ, സ്കോട്ട്‌ലൻഡ് എന്നിവിടങ്ങളിലെ നിരവധി സ്ഥാപനങ്ങളിൽ അവർ ജോലി ചെയ്തു:

* ന്യൂ ഹോസ്പിറ്റൽ ഫോർ വിമൻ
* ഗൈനക്കോളജി വിഭാഗം, ബെല്ലഹൗസ്റ്റൺ ഡിസ്പെൻസറി
* ഗ്ലാസ്ഗോ ലോക്ക് ഹോസ്പിറ്റൽ
* വിക്ടോറിയ ഇൻഫർമറി ഡിസ്പെൻസറി
* ഗ്ലാസ്ഗോ വുമൺസ് പ്രൈവറ്റ് ഹോസ്പിറ്റൽ
* സെന്റ് മാർഗരറ്റ് സ്കൂൾ, പോൾമോണ്ട്
സ്ത്രീകളുടെ ജോലിയിലും ആരോഗ്യത്തിലും പ്രത്യേകമായി ശ്രദ്ധ കേന്ദ്രീകരിച്ചുകൊണ്ട്, ജീവകാരുണ്യ ലക്ഷ്യങ്ങളുള്ള നിരവധി സംഘടനകളോടൊപ്പം അവർ പ്രവർത്തിച്ചിരുന്നു. 1893-ൽ, ഒരു സൗഹൃദ സമൂഹമായ എൻഷ്യൻറെ ഓർഡർ ഓഫ് ഫോറസ്റ്റേഴ്സിന്റെ ഓണററി അംഗമായും മെഡിക്കൽ ഓഫീസറായും അവർ തിരഞ്ഞെടുക്കപ്പെട്ടു.

## സ്വകാര്യ ജീവിതം
അവർ ഗ്ലാസ്‌ഗോയിൽ ആയിരുന്ന കാലത്ത്, 7 ന്യൂട്ടൺ പ്ലേസിൽ ഡോ ആലീസ് മക്‌ലാറനുമായി ഒരു വീട് പങ്കിട്ടിരുന്നു. 1907-ൽ ആൻഡ്രൂ മൈറ്റ്‌ലാൻഡ് റാംസെയെ വിവാഹം കഴിച്ചു. 1957-ൽ സെന്റ് ആൻഡ്രൂസിൽവച്ച് അന്തരിച്ചു. 

## അവലംബം
എൻആർഐ അക്കാദമി ഓഫ് മെഡിക്കൽ സയൻസസ്

ഇന്ത്യയിലെ ആന്ധ്രാപ്രദേശിൽ എൻആർഐകൾ ആരംഭിച്ച ആദ്യത്തെ മെഡിക്കൽ അക്കാദമിയാണ് **എൻആർഐ അക്കാദമി ഓഫ് മെഡിക്കൽ സയൻസസ്** (എൻആർഐ മെഡിക്കൽ കോളേജ് എന്നും അറിയപ്പെടുന്നു). മെഡിക്കൽ സയൻസസിൽ ബിരുദ (മാസ്റ്റേഴ്സ്), ബിരുദാനന്തര ബിരുദ (ബാച്ചിലേഴ്സ്) കോഴ്സുകൾ വാഗ്ദാനം ചെയ്യുന്ന ഗുണ്ടൂർ ജില്ലയിലെ മെഡിക്കൽ കോളേജുകളിലൊന്നാണിത്. ഗുണ്ടൂർ, വിജയവാഡ എന്നീ നഗരങ്ങൾക്കടുത്തുള്ള മംഗളഗിരി തഡെപല്ലെ മുനിസിപ്പൽ കോർപ്പറേഷന്റെ ഭാഗമായ ചിന്ന കക്കാനിയിലാണ് ഇത് സ്ഥിതി ചെയ്യുന്നത്. എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസ് വിജയവാഡയുമായി അഫിലിയേറ്റ് ചെയ്തിട്ടുള്ളതാണ് അക്കാദമി.

## പ്രധാന കാമ്പസിലെ വകുപ്പുകൾ

* ആശുപത്രി: ജനറൽ മെഡിസിൻ, ഓർത്തോപീഡിക്‌സ്, അനസ്തേഷ്യ, ജനറൽ സർജറി, ഒഫ്താൽമോളജി, ഇഎൻടി, പീഡിയാട്രിക്‌സ്, ഡെർമറ്റോളജി, ഒബിജി, റേഡിയോളജി, മെഡിക്കൽ ഓങ്കോളജി, സിഎംഒ, ഫിസിയോതെറാപ്പി, ഡെന്റൽ, ടിബി, സിഡി, ഒഎസ്ഡി എന്നീ വകുപ്പുകൾ. 1280-ലധികം കിടക്കകൾ ആശുപത്രിയിലുണ്ട്.
* സ്പെഷ്യലൈസ്ഡ്: ന്യൂറോളജി, നെഫ്രോളജി, സൈക്യാട്രി, വാസ്കുലർ സർജറി.
* കോളേജ്: അനാട്ടമി, ഫിസിയോളജി, ബയോകെമിസ്ട്രി, ഫാർമക്കോളജി, മൈക്രോബയോളജി, പാത്തോളജി, കമ്മ്യൂണിറ്റി മെഡിസിൻ, ഫോറൻസിക് മെഡിസിൻ, ഫിസിക്കൽ എജ്യുക്കേഷൻ.

## കാർഡിയോ വാസ്കുലർ ഇംപ്ലാന്റ് തെറാപ്പി
പ്രധാന കാമ്പസിലെ എൻആർഐ ഹാർട്ട് സെന്റർ ആൻഡ് റിസർച്ച് ഇൻസ്റ്റിറ്റ്യൂട്ടിലാണ് കാർഡിയോ വാസ്കുലർ ഡിവൈസ് ഇംപ്ലാന്റ് തെറാപ്പി നടത്തുന്നത്. 

## ഓങ്കോളജി
ഓങ്കോളജിക്കും റേഡിയോ തെറാപ്പിക്കുമുള്ള പുതിയ കെട്ടിടം പ്രധാന കാമ്പസിന് പടിഞ്ഞാറ് ഭാഗത്ത് തുറന്നു.

## അവലംബം

ഇല്ലിനോയിസ് സൊസൈറ്റി ഓഫ് അനസ്തേഷ്യോളജി

ബിരുദദാന ദിനത്തിൽ ഇന്ത്യൻ രാഷ്ട്രപതി കോളേജ് സന്ദർശിച്ചു.

## പുറം കണ്ണികൾ

* NRIAS ഔദ്യോഗിക വെബ്സൈറ്റ്

വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
പി.ഇ.എസ്. ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച്

**പിഇഎസ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ച്** (**പിഇഎസ്ഐഎംഎസ്ആർ**) ഇന്ത്യയിലെ ആന്ധ്രാപ്രദേശിലെ കുപ്പം പട്ടണത്തിലെ ആദ്യത്തെ മെഡിക്കൽ കോളേജാണ്. 2001 സെപ്റ്റംബർ 11-നാണ് ഇത് സ്ഥാപിതമായത്. ഡോ.എ.പി.ജെ.അബ്ദുൾ കലാമും എൻ.ചന്ദ്രബാബു നായിഡുവും ചേർന്നാണ് ഉദ്ഘാടനം ചെയ്തത്. ഇത് വിജയവാഡയിലെ എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. പീപ്പിൾസ് എജ്യുക്കേഷൻ സൊസൈറ്റിയാണ് മെഡിക്കൽ കോളേജ് നടത്തുന്നത്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം കോളേജിനു ലഭിച്ചിട്ടുണ്ട്.

## ബിരുദ കോഴ്സുകളിലേക്കുള്ള പ്രവേശന നടപടിക്രമം
എംബിബിഎസ് കോഴ്‌സിലേക്കുള്ള പ്രവേശനത്തിന് യോഗ്യത നേടുന്നതിന്, ഫിസിക്‌സ്, കെമിസ്ട്രി, ബയോളജി എന്നിവ ഓപ്ഷണൽ വിഷയങ്ങളായി ഹൈദരാബാദിലെ ബോർഡ് ഓഫ് ഇന്റർമീഡിയറ്റ് സ്റ്റഡീസ് നടത്തുന്ന രണ്ട് വർഷത്തെ ഇന്റർമീഡിയറ്റ് വിദ്യാഭ്യാസം, അല്ലെങ്കിൽ അതിന് തത്തുല്യമായി അംഗീകരിച്ച മറ്റേതെങ്കിലും പരീക്ഷ പാസായിരിക്കണം. 

യോഗ്യതാ പരീക്ഷയിൽ സയൻസ് വിഷയങ്ങളിൽ ആകെ മാർക്കിന്റെ 50 ശതമാനത്തിൽ കുറയാതെ നേടിയിരിക്കണം. ഇംഗ്ലീഷിൽ പ്രാവീണ്യം അത്യാവശ്യമാണ്, പ്രവേശന സമയത്ത് 17 വയസ്സ് പ്രായമുണ്ടായിരിക്കണം.

## ബിരുദാനന്തര ക്ലിനിക്കൽ കോഴ്സുകൾ
ലഘുചിത്രം| അനുബന്ധ ആശുപത്രി

* ഡോക്ടർ ഓഫ് മെഡിസിൻ - ഇനിപ്പറയുന്ന സ്പെഷ്യാലിറ്റികളിൽ മൂന്ന് വർഷത്തെ കോഴ്സ്: ഇന്റേണൽ മെഡിസിൻ, പീഡിയാട്രിക്സ്, റേഡിയോളജി, അനസ്തേഷ്യോളജി, ഡെർമറ്റോളജി, സൈക്യാട്രി, എമർജൻസി മെഡിസിൻ.
* എംഎസ് - (മാസ്റ്റർ ഓഫ് സർജറി) താഴെപ്പറയുന്ന സ്പെഷ്യാലിറ്റികളിൽ മൂന്ന് വർഷത്തെ കോഴ്സ്: ജനറൽ സർജറി, ഓർത്തോപീഡിക്‌സ്, ഒബ്‌സ്റ്റട്രിക്‌സ് & ഗൈനക്കോളജി, ഒഫ്താൽമോളജി, ഒട്ടോറിനോളാരിംഗോളജി.
* ഒബ്‌സ്റ്റട്രിക്‌സ് & ഗൈനക്കോളജി, ഒട്ടോറിനോലറിംഗോളജി, പീഡിട്രിക്‌സ്, റേഡിയോളജി എന്നിവയിൽ ബിരുദാനന്തര ഡിപ്ലോമ (രണ്ട് വർഷത്തെ) കോഴ്‌സുകൾ.

നോൺ-ക്ലിനിക്കൽ കോഴ്സുകൾ

* എംഎസ്-എ അനാട്ടമിയിൽ ത്രിവത്സര കോഴ്‌സ്.
* എംഡി - ഫിസിയോളജി, ബയോകെമിസ്ട്രി, ഫാർമക്കോളജി, പാത്തോളജി, മൈക്രോബയോളജി, ഫോറൻസിക് മെഡിസിൻ & കമ്മ്യൂണിറ്റി മെഡിസിൻ എന്നിവയിൽ മൂന്ന് വർഷത്തെ കോഴ്സ്.

എല്ലാ ബിരുദാനന്തര ബിരുദ, ബിരുദാനന്തര ഡിപ്ലോമ കോഴ്‌സുകൾക്കുമുള്ള യോഗ്യത ഇന്ത്യയിലെ ഏതെങ്കിലും മെഡിക്കൽ കൗൺസിൽ ഓഫ് ഇന്ത്യ അംഗീകൃത മെഡിക്കൽ കോളേജിൽ നിന്നുള്ള എംബിബിഎസ് ബിരുദം അല്ലെങ്കിൽ എംസിഐ അംഗീകരിച്ച തത്തുല്യ വിദേശ ബിരുദം ആവശ്യമാണ്.

## കാമ്പസ്
ലഘുചിത്രം| കോളേജ് പൂന്തോട്ടം
സ്റ്റാഫ് ക്വാർട്ടേഴ്‌സ്, ലൈബ്രറി, പുരുഷന്മാർക്കും സ്ത്രീകൾക്കും പ്രത്യേക ഹോസ്റ്റലുകൾ, ഓഡിറ്റോറിയം എന്നിവ ഉൾപ്പെടുന്ന മലിനീകരണ രഹിത വലിയ കാമ്പസാണ് കോളേജിനുള്ളത്. വോളിബോൾ, ലോൺ ടെന്നീസ്, ടേബിൾ ടെന്നീസ്, ഷട്ടിൽ-ബാഡ്മിന്റൺ, ക്രിക്കറ്റ് തുടങ്ങിയ കായിക ഇനങ്ങളും ജിംനേഷ്യവും ഇവിടെയുണ്ട്. 

## അവലംബം

വർഗ്ഗം:Coordinates on Wikidata
വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്

അരുണാചൽ പ്രദേശിലെ ആദ്യത്തെ മെഡിക്കൽ കോളേജാണ് **ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്.**  ഇത് പാപും പാരെ ജില്ലയിലെ നഹർലഗൂൺ പട്ടണത്തിൽ സ്ഥിതി ചെയ്യുന്നു. 2017-ൽ സ്ഥാപിതമായ ഈ സ്ഥാപനത്തിലെ 2018-19 അധ്യയന വർഷത്തേക്കുള്ള അക്കാദമിക് സെഷൻ 2018 ഓഗസ്റ്റ് 1-ന് ആരംഭിച്ചു.  ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ് കോളേജിലും ആശുപത്രിയിലും 50 എംബിബിഎസ് സീറ്റുകളും 300 കിടക്കകളുള്ള ആശുപത്രിയുമുണ്ട്. 

അരുണാചൽ പ്രദേശിന്റെ രണ്ടാമത്തെ മുഖ്യമന്ത്രിയായ ടോമോ റിബയുടെ പേരിലാണ് ഇൻസ്റ്റിറ്റ്യൂട്ട് അറിയപ്പെടുന്നത്. 

## അവലംബം

വർഗ്ഗം:അരുണാചൽ പ്രദേശിലെ മെഡിക്കൽ കോളേജുകൾ
ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്

ഇന്ത്യയിലെ കേന്ദ്രഭരണ പ്രദേശമായ ആൻഡമാൻ ആൻഡ് നിക്കോബാർ ദ്വീപ് സമൂഹത്തിലെ  പോർട്ട് ബ്ലെയറിലെ ഒരു മെഡിക്കൽ സ്കൂളാണ് **ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, പോർട്ട് ബ്ലയർ**.  100% ആൻഡമാൻ & നിക്കോബാർ ഗവ. അഡ്മിനിസ്ട്രേഷന് കീഴിൽ ആൻഡമാൻ & നിക്കോബാർ മെഡിക്കൽ എഡ്യൂക്കേഷൻ ആൻഡ് റിസർച്ച് സൊസൈറ്റി (ANIMERS) സ്ഥാപിച്ച കോളേജ് ആണ് ഇത്. 'നിലവിലുള്ള ജില്ലാ/റഫറൽ ആശുപത്രികളോട് അനുബന്ധിച്ച് പുതിയ (58 കോളേജുകൾ) മെഡിക്കൽ കോളേജുകൾ സ്ഥാപിക്കുന്നതിനുള്ള' കേന്ദ്രാവിഷ്കൃത പദ്ധതിക്ക് കീഴിലാണ് മെഡിക്കൽ സ്കൂൾ സ്ഥാപിച്ചത്.

ഒരു വർഷത്തിൽ താഴെയുള്ള റെക്കോർഡ് സമയത്താണ് കോളേജ് സ്ഥാപിക്കപ്പെട്ടത്  

## സ്ഥാനം
പോർട്ട് ബ്ലയറിൽ നാഷണൽ മെമ്മോറിയൽ സെല്ലുലാർ ജയിൽ കോംപ്ലക്‌സിന് അടുത്തായി അറ്റ്ലാന്റ പോയിന്റിലാണ് ഇത് സ്ഥിതിചെയ്യുന്നത്. കോളേജിന്റെ സ്ഥിരമായ സ്ഥാനമായ കോർബിൻസ് കോവ്, സൗത്ത് പോയിന്റ്, പോർട്ട് ബ്ലെയർ, സൗത്ത് ആൻഡമാനിൽ പുതിയ അടിസ്ഥാന സൗകര്യങ്ങൾ നിർമ്മിച്ചു വരുന്നു. 

## ടീച്ചിംഗ് ഹോസ്പിറ്റൽ
ജിബി പന്ത് ഹോസ്പിറ്റൽ മുഴുവൻ ആൻഡമാൻ നിക്കോബാർ ദ്വീപുകൾക്കും ഒരു റഫറൽ ആശുപത്രിയായി പ്രവർത്തിക്കുന്നു. ഇവി മിക്കവാറും എല്ലാ ജനറൽ സ്പെഷ്യാലിറ്റികളും ഉണ്ട്. പുതിയ ഒപിഡി ബ്ലോക്കിൽ ഔട്ട്‌പേഷ്യന്റ് വിഭാഗം, റിസപ്ഷൻ/സെൻട്രൽ രജിസ്‌ട്രേഷൻ, ഡയഗ്നോസ്റ്റിക് ലബോറട്ടറികൾ, ബ്ലഡ് ബാങ്ക്, ഓഡിറ്റോറിയം/ലക്ചർ ഹാൾ എന്നിവയുണ്ട്. വരുമാനം, ഇൻഷുറൻസ് നില, വംശം, ലിംഗഭേദം, ഉത്ഭവ രാജ്യം എന്നിവ പരിഗണിക്കാതെ ആശുപത്രി നൽകുന്ന സേവനങ്ങൾ 100% സൗജന്യമാണ്.

## വകുപ്പുകൾ

* അനസ്തേഷ്യോളജി
* അനാട്ടമി
* ബയോകെമിസ്ട്രി
* കമ്മ്യൂണിറ്റി മെഡിസിൻ
* ദന്തചികിത്സ
* ഡെർമറ്റോളജി
* ഇഎൻടി
* ഫോറൻസിക് മെഡിസിൻ
* മെഡിസിൻ
* മൈക്രോബയോളജി
* ഒബ്സ്റ്റട്രിക്സ് & ഗൈനക്കോളജി
* ഒഫ്താൽമോളജി
* ഓർത്തോപീഡിക്സ്
* പീഡിയാട്രിക്സ്
* പതോളജി
* ഫാർമക്കോളജി
* ശരീരശാസ്ത്രം
* സൈക്യാട്രി
* റേഡിയോളജി
* ശസ്ത്രക്രിയ
* ടിബിയും നെഞ്ചും

## പ്രവേശനം
ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എം‌ബി‌ബി‌എസ്) വിദ്യാർത്ഥികളുടെ ബിരുദ പ്രോഗ്രാമിനായി കോളേജ് പ്രതിവർഷം 100 വിദ്യാർത്ഥികളെ പ്രവേശിപ്പിക്കുന്നു. നാഷണൽ എലിജിബിലിറ്റി ആൻഡ് എൻട്രൻസ് ടെസ്റ്റിലെ (നീറ്റ്) പ്രകടനത്തിന്റെ അടിസ്ഥാനത്തിലാണ് ഉദ്യോഗാർത്ഥികളെ തിരഞ്ഞെടുക്കുന്നത്.    ലഭ്യമായ ബിരുദ തസ്തികകളിൽ 75% ആൻഡമാൻ & നിക്കോബാർ ദ്വീപുകളിലെ വിദ്യാർത്ഥികൾക്കും 10% എൻആർഐകൾക്കും 15% അഖിലേന്ത്യാ ക്വാട്ടയ്ക്കും സംവരണം ചെയ്തിരിക്കുന്നു.

## അവലംബം

വർഗ്ഗം:Coordinates on Wikidata
വർഗ്ഗം:ആൻഡമാൻ ആൻഡ് നിക്കോബാറിലെ മെഡിക്കൽ കോളേജുകൾ
ധുബ്രി മെഡിക്കൽ കോളേജ് ആൻഡ് ഹോസ്പിറ്റൽ

അസമിലെ ധുബ്രിയിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **ധുബ്രി മെഡിക്കൽ കോളേജ് ആൻഡ് ഹോസ്പിറ്റൽ**.  അസം സംസ്ഥാനത്തെ ഒമ്പതാമത്തെ മെഡിക്കൽ കോളേജാണിത്.  അസമിലെ ആരോഗ്യ കുടുംബക്ഷേമ മന്ത്രാലയത്തിന് കീഴിലാണ് കോളേജ് പ്രവർത്തിക്കുന്നത്. ഇത് ദേശീയ മെഡിക്കൽ കമ്മീഷൻ അംഗീകരിക്കുകയും ഗുവാഹത്തിയിലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്യുകയും ചെയ്തിട്ടുണ്ട്.  നിലവിൽ കോളേജിന് 2022-23 അധ്യയന വർഷം മുതൽ 100 എംബിബിഎസ് ബിരുദ വിദ്യാർത്ഥികളെ ഉൾക്കൊള്ളാനുള്ള ശേഷിയുണ്ട്. 

## അവലംബം

വർഗ്ഗം:Coordinates on Wikidata
വർഗ്ഗം:അസമിലെ മെഡിക്കൽ കോളേജുകൾ
ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ്

**ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ്**, ഗുവാഹത്തി, അസം, ഇന്ത്യ, 2007-ലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ് ആക്ട് അനുസരിച്ച് 2009-ൽ സ്ഥാപിതമായ ആസാമിലെ ആരോഗ്യ സർവ്വകലാശാലയാണ്. ശ്രീമന്ത ശങ്കരദേവ യൂണിവേഴ്‌സിറ്റി ഓഫ് ഹെൽത്ത് സയൻസസ്, ആസാമിന്റെ മുഴുവൻ അധികാരപരിധിയുള്ള വടക്ക് കിഴക്കൻ മേഖലയിലെ ഏക ആരോഗ്യ സർവ്വകലാശാലയാണ്.  

## അക്കാദമിക്
സർവ്വകലാശാല ഒരു അഫിലിയേറ്റ് സർവ്വകലാശാലയാണ്. ഇതിന് അസമിലുടനീളം അധികാരപരിധിയുണ്ട്. സർവ്വകലാശാല ഗവേഷണ പ്രവർത്തനങ്ങളിലും ഏർപ്പെട്ടിരിക്കുന്നു.  നിലവിൽ ഈ സർവ്വകലാശാലയ്ക്ക് കീഴിൽ 47 അഫിലിയേറ്റഡ് സ്ഥാപനങ്ങൾ ഉണ്ട്.

അഫിലിയേറ്റഡ് കോളേജുകൾ ഇവയാണ്:

### ഗവേഷണ സ്ഥാപനങ്ങൾ

* ലോകപ്രിയ ഗോപിനാഥ് ബോർഡോലോയ് റീജിയണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് (LGBRIMH), തേസ്പൂർ 
* ഡോ. ബി. ബോറോ കാൻസർ ഇൻസ്റ്റിറ്റ്യൂട്ട്

### മെഡിക്കൽ കോളേജുകൾ

* അസം മെഡിക്കൽ കോളേജ്, ദിബ്രുഗഡ്
* ഫക്രുദ്ദീൻ അലി അഹമ്മദ് മെഡിക്കൽ കോളേജ് & ഹോസ്പിറ്റൽ, ബാർപേട്ട
* ഗുവാഹത്തി മെഡിക്കൽ കോളേജ് ആൻഡ് ഹോസ്പിറ്റൽ, ഗുവാഹത്തി
* ജോർഹട്ട് മെഡിക്കൽ കോളേജ് ആൻഡ് ഹോസ്പിറ്റൽ, ജോർഹട്ട്
* സിൽചാർ മെഡിക്കൽ കോളേജ് ആൻഡ് ഹോസ്പിറ്റൽ, സിൽച്ചാർ
* തേസ്പൂർ മെഡിക്കൽ കോളേജ് & ഹോസ്പിറ്റൽ, സോനിത്പൂർ
* ദിഫു മെഡിക്കൽ കോളേജ് ആൻഡ് ഹോസ്പിറ്റൽ, ദിഫു
* ലഖിംപൂർ മെഡിക്കൽ കോളേജ് ആൻഡ് ഹോസ്പിറ്റൽ, നോർത്ത് ലഖിംപൂർ
* ധുബ്രി മെഡിക്കൽ കോളേജ് ആൻഡ് ഹോസ്പിറ്റൽ, ധുബ്രി

### ഡെന്റൽ കോളേജുകൾ

* റീജിയണൽ ഡെന്റൽ കോളേജ്, ഗുവാഹത്തി
* ഗവൺമെന്റ് ഡെന്റൽ കോളേജ്, ദിബ്രുഗഡ്
* ഗവൺമെന്റ് ഡെന്റൽ കോളേജ്, സിൽച്ചാർ

### നഴ്സിംഗ് കോളേജുകൾ

* റീജിയണൽ കോളേജ് ഓഫ് നഴ്സിംഗ്, ഗുവാഹത്തി
* ബി.എസ്സി. നഴ്‌സിംഗ് കോളേജ്, ദിബ്രുഗഡ്
* ബി.എസ്സി. നഴ്‌സിംഗ് കോളേജ്, സിൽച്ചാർ
* ആർമി ഇൻസ്റ്റിറ്റ്യൂട്ട് ഓഫ് നഴ്‌സിംഗ്, ഗുവാഹത്തി

### ആയുർവേദ കോളേജുകൾ

* ഗവൺമെന്റ് ആയുർവേദിക് കോളേജ്, ഗുവാഹത്തി

### ഹോമിയോപ്പതി കോളേജ്

* അസം ഹോമിയോപ്പതിക് കോളേജ്, നാഗോൺ
* എസ്ജെഎൻ ഹോമിയോപ്പതിക് മെഡിക്കൽ കോളേജ്, ഗുവാഹത്തി
*   ഡോ. ജെകെഎസ് ഹോമിയോപ്പതിക് മെഡിക്കൽ കോളേജ്, ജോർഹട്ട്

### കമ്മ്യൂണിറ്റി മെഡിക്കൽ ഇൻസ്റ്റിറ്റ്യൂട്ട്

* മെഡിക്കൽ ഇൻസ്റ്റിറ്റ്യൂട്ട്, ജോർഹട്ട്

## അവലംബം

## പുറം കണ്ണികൾ

വർഗ്ഗം:അസമിലെ മെഡിക്കൽ കോളേജുകൾ
ചാൾസ് ലീ ബക്‌സ്റ്റൺ

ഒരു അമേരിക്കൻ ഗൈനക്കോളജിസ്റ്റും യേൽ സ്‌കൂൾ ഓഫ് മെഡിസിനിലെ പ്രൊഫസറും യുഎസ് സുപ്രീം കോടതിയിലെ ഗ്രിസ്‌വോൾഡ് വി. കണക്റ്റിക്കട്ടിലെ അപ്പീലുമായിരുന്നു **ചാൾസ് ലീ ബക്‌സ്റ്റൺ** (ഒക്‌ടോബർ 14, 1904 - ജൂലൈ 7, 1969) . ജനന നിയന്ത്രണ അഭിഭാഷകൻ എന്ന നിലയിലാണ് അദ്ദേഹം അറിയപ്പെടുന്നത്. എസ്റ്റെല്ലെ ഗ്രിസ്‌വോൾഡിനൊപ്പം കണക്റ്റിക്കട്ടിന്റെ കോംസ്റ്റോക്ക് നിയമങ്ങൾ റദ്ദാക്കുകയും വിവാഹിതരായ ദമ്പതികൾക്ക് സ്വകാര്യതയ്ക്കുള്ള ഭരണഘടനാപരമായ അവകാശം സ്ഥാപിക്കുകയും ചെയ്ത നിരവധി നിയമ കേസുകളിൽ കക്ഷിയായിരുന്നു.
## ജീവചരിത്രം
1904-ൽ വിസ്കോൺസിനിലെ സുപ്പീരിയറിൽ തടി വ്യാപാരിയായ എഡ്വേർഡ് തിമോത്തി ബക്‌സ്റ്റണിന്റെയും ലൂസിൻഡ ലീ ബക്‌സ്റ്റണിന്റെയും മകനായി ബക്‌സ്റ്റൺ ജനിച്ചു. മിനസോട്ടയിലെ സെന്റ് പോൾ എന്ന സ്ഥലത്താണ് അദ്ദേഹം വളർന്നത്. തുടർന്ന് പ്രിൻസ്റ്റൺ യൂണിവേഴ്സിറ്റിയിൽ ചേർന്നു.ബക്‌സ്റ്റൺ 1932-ൽ കൊളംബിയ യൂണിവേഴ്‌സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് എം.ഡി ബിരുദം നേടി. സ്ത്രീ വന്ധ്യതയിൽ വിദഗ്ധനായ അദ്ദേഹം 1938-ൽ കൊളംബിയ ഫാക്കൽറ്റിയിൽ ചേർന്നു. 1951-ൽ ഫുൾ പ്രൊഫസറായി. എന്നാൽ 1953-ൽ യേൽ സ്‌കൂൾ ഓഫ് മെഡിസിനിലേക്ക് മാറി. അതിന്റെ ഒബ്‌സ്റ്റട്രിക്‌സ് & ഗൈനക്കോളജി ഡിപ്പാർട്ട്‌മെന്റിന്റെ ചെയർമാനായി. യേലിൽ, അദ്ദേഹം ജോനാഥൻ എഡ്വേർഡ്സ് കോളേജിലെ സഹപ്രവർത്തകനായിരുന്നു.

ബക്‌സ്റ്റണിനും ഭാര്യ ഹെലൻ റോച്ചിനും നാല് കുട്ടികളുണ്ടായിരുന്നു.
## Notes

## അവലംബം

*
*

## Further reading
*
*

വർഗ്ഗം:1904-ൽ ജനിച്ചവർ
വർഗ്ഗം:1969-ൽ മരിച്ചവർ
ദിഫു മെഡിക്കൽ കോളേജ് ആൻഡ് ഹോസ്പിറ്റൽ

ആസാമിലെ ദിഫുവിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **ദിഫു മെഡിക്കൽ കോളേജ് ആൻഡ് ഹോസ്പിറ്റൽ**.  2019 നവംബർ 25 മുതൽ ഇത് പ്രവർത്തിക്കാൻ തുടങ്ങി. അസം സംസ്ഥാനത്തെ ഏഴാമത്തെ മെഡിക്കൽ കോളേജാണിത്. അസമിലെ ആരോഗ്യ കുടുംബക്ഷേമ മന്ത്രാലയത്തിന് കീഴിലാണ് കോളേജ് പ്രവർത്തിക്കുന്നത്. ഇത് മെഡിക്കൽ കൗൺസിൽ ഓഫ് ഇന്ത്യ അംഗീകരിക്കുകയും ഗുവാഹത്തിയിലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്യുകയും ചെയ്തിട്ടുണ്ട്.

## ചരിത്രം
2011 ജനുവരി 19-ന് ഹിമന്ത ബിശ്വ ശർമ്മ തറക്കല്ലിട്ടുകൊണ്ട് നിർമ്മാണം ആരംഭിച്ചു.  2017-ൽ, കോളേജിന്റെ നിലവിലുള്ള പ്രവർത്തനച്ചിലവ് 156.55 ൽ നിന്ന് 209 കോടി ഇന്ത്യൻ രൂപയായി ഉയർത്തി.   2012 മുതൽ നിർമ്മാണം ആരംഭിച്ചു, എന്നാൽ വാസ്തുവിദ്യാ രൂപകൽപ്പന മൂന്ന് തവണ പരിഷ്കരിച്ചതിനാൽ കോളേജിന്റെ അന്തിമ പ്ലാൻ 2018 ഏപ്രിൽ 28 ന് ലഭിച്ചു. 

അസം ഹിൽസ് മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടിന്റെ നിർമ്മാണത്തിൽ ബ്രഹ്മപുത്ര ഇൻഫ്രാസ്ട്രക്ചേഴ്സ് ഉൾപ്പെട്ടിരുന്നു.  2019 നവംബർ 21-ന് അസം ഹിൽസ് മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ട് (AHMC&RI) പൊതുജനങ്ങളുടെ താൽപ്പര്യാർത്ഥം ദിഫു മെഡിക്കൽ കോളേജ് ആൻഡ് ഹോസ്പിറ്റൽ എന്ന് പുനർനാമകരണം ചെയ്തു.

## കോളേജ്
ആൺകുട്ടികൾക്കും പെൺകുട്ടികൾക്കും നഴ്സിംഗ് ജീവനക്കാർക്കും 204 സീറ്റുകൾ വീതമുള്ള (102 മുറികൾ) ഹോസ്റ്റൽ,  ഒരു ആധുനിക ലൈബ്രറി, എയർകണ്ടീഷൻ ചെയ്ത ലെക്ചർ ഹാൾ എന്നിങ്ങനെയുള്ള സൗകര്യങ്ങൾ കോളേജിലുണ്ട്. നിലവിൽ കോളേജിന് 2020-21 അധ്യയന വർഷം മുതൽ 100 എംബിബിഎസ് ബിരുദ വിദ്യാർത്ഥികളുടെ ശേഷിയുണ്ട്. 

## ആശുപത്രി
നിലവിൽ 300 കിടക്കകളാണ് ആശുപത്രിയിൽ ഉള്ളത്. ആംബുലൻസ് ഉൾപ്പെടെ 24x7 മണിക്കൂറും അടിയന്തര സേവനങ്ങൾ ഇവിടെ ലഭ്യമാണ്. കോവിഡ്-19 പരിശോധന, രോഗനിർണയ സൗകര്യം, തീവ്രപരിചരണ വിഭാഗം, ഓപ്പറേഷൻ തിയേറ്റർ, രക്തബാങ്ക്, എക്സ്-റേ, അൾട്രാസോണോഗ്രാഫി പോലുള്ള റേഡിയോളജി, മെഡിക്കൽ ലബോറട്ടറി, ഫാർമസി തുടങ്ങിയവയും ആധുനിക അടുക്കളയും ഇവിടെയുണ്ട്. 

തിങ്കൾ മുതൽ ശനി വരെ രാവിലെ 8 മുതൽ ഉച്ചയ്ക്ക് 2 വരെ ആശുപത്രിയിൽ ഔട്ട്-പേഷ്യന്റ് ഡിപ്പാർട്ട്‌മെന്റ് (OPD) പ്രവർത്തിക്കുന്നു. 

## ഗാലറി
ശൂന്യം|ലഘുചിത്രം| എൻഎച്ച്-329-ലെ പ്രവേശന കവാടം

## ഇതും കാണുക

* ഇന്ത്യയിലെ വിദ്യാഭ്യാസം
* ഇന്ത്യയിലെ സാക്ഷരത
* അസമിലെ ഉന്നത വിദ്യാഭ്യാസ സ്ഥാപനങ്ങളുടെ പട്ടിക

## അവലംബം

## പുറം കണ്ണികൾ

* hfw.assam.gov
വർഗ്ഗം:Coordinates on Wikidata
വർഗ്ഗം:അസമിലെ മെഡിക്കൽ കോളേജുകൾ
ഫക്രുദ്ദീൻ അലി അഹമ്മദ് മെഡിക്കൽ കോളേജ് ആൻഡ് ഹോസ്പിറ്റൽ

അസമിലെ അഞ്ചാമത്തെ മെഡിക്കൽ കോളേജാണ് ബാർപേട്ട ആസ്ഥാനമായി പ്രവർത്തിക്കുന്ന **ഫക്രുദ്ദീൻ അലി അഹമ്മദ് മെഡിക്കൽ കോളേജ് ആൻഡ് ഹോസ്പിറ്റൽ (FAAMCH)** .  ഇന്ത്യയുടെ മുൻ രാഷ്ട്രപതി ഫക്രുദ്ദീൻ അലി അഹമ്മദിന്റെ പേരാണ് കോളേജിന് നൽകിയിരിക്കുന്നത്. 2011 ഫെബ്രുവരി 11 ന് ആശുപത്രി വിഭാഗം ഉദ്ഘാടനം ചെയ്തെങ്കിലും മെഡിക്കൽ കൗൺസിൽ ഓഫ് ഇന്ത്യയുടെ അനുമതി ലഭിച്ചതിന് ശേഷം 2012 ഓഗസ്റ്റിൽ അന്നത്തെ അസമിലെ ആരോഗ്യമന്ത്രി ഹിമന്ത ബിശ്വ ശർമ്മയാണ് ക്ലാസുകൾ ഔപചാരികമായി ഉദ്ഘാടനം ചെയ്തത്   .

ഇത് ഗുവാഹത്തിയിലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. കോളേജിൽ നിലവിൽ പ്രതിവർഷം 125 എംബിബിഎസ് ബിരുദ വിദ്യാർത്ഥികളും പ്രതിവർഷം 42 ബിരുദാനന്തര വിദ്യാർത്ഥികളുമുണ്ട്. കോളേജ് വിവിധ പാരാമെഡിക്കൽ ഡിപ്ലോമ കോഴ്സുകളും നടത്തുന്നു. 

## വകുപ്പുകൾ

* അനസ്തേഷ്യോളജി
* അനാട്ടമി
* ബയോകെമിസ്ട്രി
* കമ്മ്യൂണിറ്റി മെഡിസിൻ
* ദന്തചികിത്സ
* ഡെർമറ്റോളജി
* ഇഎൻടി
* ഫോറൻസിക് മെഡിസിൻ
* മെഡിസിൻ
* മൈക്രോബയോളജി
* ഒബ്സ്റ്റട്രിക്സ് & ഗൈനക്കോളജി
* ഒഫ്താൽമോളജി
* ഓർത്തോപീഡിക്സ്
* പീഡിയാട്രിക്സ്
* പതോളജി
* ഫാർമക്കോളജി
* ശരീരശാസ്ത്രം
* സൈക്യാട്രി
* റേഡിയോളജി
* ശസ്ത്രക്രിയ
* ടിബിയും നെഞ്ചും

## എക്സ്ക്ലെപിയ
എഫ്എഎ മെഡിക്കൽ കോളേജിന്റെ വാർഷിക ഉത്സവമാണ് എക്സ്ക്ലെപിയ. എല്ലാ വർഷവും ഫെബ്രുവരി ആദ്യവാരം അവസാനിക്കുന്ന ഇത് കോളേജിന്റെ സ്ഥാപക ദിനത്തെ അനുസ്മരിക്കുന്ന ഫെബ്രുവരി 11 ന് അവസാനിക്കും. കോളേജിലെ വിദ്യാർത്ഥികളും ജീവനക്കാരും അധ്യാപകരും ചേർന്ന് വിവിധ കായിക, സാഹിത്യ, സാംസ്കാരിക പരിപാടികൾ ഫെസ്റ്റ് ആഴ്ചയിൽ ഏറ്റെടുക്കുന്നു. പുരാതന ഗ്രീക്ക് മതത്തിലും പുരാണങ്ങളിലും വൈദ്യശാസ്ത്രത്തിന്റെ നായകനും ദൈവവുമായ അസ്ക്ലെപിയസ് അല്ലെങ്കിൽ ഹെപിയസിന്റെ പേരിലാണ് എക്‌സ്‌ക്ലെപിയ അറിയപ്പെടുന്നത്.

## അവലംബം

## പുറം കണ്ണികൾ

* 

വർഗ്ഗം:അസമിലെ മെഡിക്കൽ കോളേജുകൾ
കന്യാകുമാരി - ദിബ്രുഗഢ് വിവേക് എക്‌സ്‌പ്രസ്

ഇന്ത്യയിലെ വടക്ക് കിഴക്കൻ സംസ്ഥാനമായ അസാമിലെ ദിബ്രുഗഢിനെ  തമിഴ്‌നാട്ടിലെ  കന്യാകുമാരിയുമായി ബന്ധിപ്പിക്കുന്ന വിവേക് എക്സ്പ്രസ്സ് തീവണ്ടിയാണ് **കന്യാകുമാരി - ദിബ്രുഗഢ് വിവേക് സൂപ്പർഫാസ്റ്റ് എക്‌സ്‌പ്രസ്** (**Dibrugarh–Kanyakumari Vivek Superfast Express**).   എട്ട് സംസ്ഥാനങ്ങളിലൂടെ 74 മണിക്കൂർ 35 മിനുട്ട് കൊണ്ട്  സഞ്ചരിക്കുന്ന ഒരു അതിവേഗ (സൂപ്പർഫാസ്റ്റ്) ട്രെയിനാണിത്.  

ഇന്ത്യയിൽ ഏറ്റവും കൂടുതൽ ദൂരം യാത്രചെയ്യുന്ന ഇത് ലോകത്തിലെ ഏറ്റവും ദൈർഘ്യമേറിയ ഇരുപത്തി നാലാമത്തെ ട്രെയിൻ സർവീസ് ആണ്. ഇതിന് 58 സ്റ്റോപ്പുകൾ ആണ് ഉള്ളത്. പൊതുവേ പ്രധാനപ്പെട്ട സ്റ്റേഷനുകളിൽ ആണിത് നിർത്തുന്നത്. 

2011-12 റെയിൽവേ ബജറ്റിൽ പ്രഖ്യാപ്പിക്കപ്പെട്ട ട്രെയിനായ ഇത്. 2013-ൽ നടന്ന  സ്വാമി വിവേകാനന്ദന്റെ 150-ആം ജന്മദിനാഘോഷങ്ങളുമായി ബന്ധപ്പെട്ടാണ് ഈ ട്രെയിനിനു വിവേക് എക്സ്പ്രസ്സ്‌ എന്ന പേര് നൽകിയത്. 

2022 നവമ്പർ മുതൽ ദ്വൈവാര സർവ്വീസ് ആയ ഈ തീവണ്ടീ പിന്നീട് ദിവസേന സർവീസ് ആരംഭിച്ചു. കേരളത്തിൽ തിരുവനന്തപുരം, കൊല്ലം, ചെങ്ങന്നൂർ, കോട്ടയം, എറണാകുളം, തൃശൂർ, പാലക്കാട്‌ തുടങ്ങിയ സ്റ്റേഷനുകളിൽ ഈ ട്രെയിൻ നിർത്തുന്നു.

## അവലംബം

വർഗ്ഗം:കേരളത്തിലെ യാത്രാതീവണ്ടികൾ
അനെലീസ് ഹിറ്റ്സെൻബെർഗർ

**അനെലീസ് ഹിറ്റ്സെൻബെർഗർ** (ജീവിതകാലം; 30 മാർച്ച് 1905 - 31 ജൂലൈ 2003) ഒരു ഓസ്ട്രിയൻ വൈദ്യനായിരുന്നു.

## ആദ്യകാല ജീവിതവും വിദ്യാഭ്യാസവും
1905 മാർച്ച് 30-ന് ഓസ്ട്രോ-ഹംഗേറിയൻ സാമ്രാജ്യത്തിന്റെ തലസ്ഥാനമായിരുന്ന വിയന്നയിലാണ് അന്ന എലിസബത്ത് കൊസാക്ക് ജനിച്ചത്. 1914-ൽ ഒന്നാം ലോകമഹായുദ്ധത്തിൻറെ പ്രാരംഭത്തിൽ  അവളും കുടുംബവും ബ്രെഗൻസിലേക്ക് താമസം മാറുകയും അവിടെയുള്ള പ്രാദേശിക ജിംനേഷ്യത്തിൽ പഠനത്തിൽ പങ്കെടുക്കുകയും ചെയ്തു. മകൾ അഭിനയം, എഴുത്ത് തുടങ്ങിയ മേഖലകളിലേയ്ക്ക് തിരിയണമെന്ന മാതാപിതാക്കളുടെ താൽപര്യങ്ങൾക്ക് വിരുദ്ധമായി  അവർ വൈദ്യശാസ്ത്രം പഠിക്കാൻ ആഗ്രഹിച്ചുവെങ്കിലും സർവ്വകലാശാലയിലെ ആദ്യ വർഷത്തിൽ ഒരു വിട്ടുവീഴ്ച്ചയെന്ന നിലയിൽ ഭാഷാശാസ്ത്രത്തിലും ചരിത്രത്തിലും പഠനം നടത്തി. അസന്തുഷ്ടയായ അവൾ, രണ്ടാം വർഷവും അതിൽ ഉപരിപഠനം നടത്തുന്നുവെന്ന നാട്യത്തോടെയും മാതാപിതാക്കളെ അസന്തുഷ്ടി കണക്കാക്കാതെയും രഹസ്യമായി വൈദ്യശാസ്ത്ര ക്ലാസുകളിൽ പങ്കെടുത്തു. ഒടുവിൽ 1931-ൽ വിയന്ന സർവകലാശാലയിൽ നിന്ന് അവൾക്ക് എം.ഡി. ബിരുദം ലഭിച്ചു.

## കരിയർ
1928-ൽ തൻറെ ഡിപ്പാർട്ട്‌മെന്റ് മേധാവിയായിരുന്ന കാൾ ഹിറ്റ്‌സെൻബെർഗറെ വിവാഹം കഴിച്ച അവർക്ക് ഒരുമിച്ച് നാല് കുട്ടികളുണ്ടായിരുന്നു. ബിരുദപഠനത്തിനു ശേഷം, മൂന്നാം ഗർഭകാലത്ത് ട്യൂബർകുലാർ പ്ലൂറിസി പിടിപെടുന്നത് വരെ വിയന്ന ജനറൽ ഹോസ്പിറ്റലിൽ ജോലി ചെയ്തുവെങ്കിലും 1933-ൽ ജോലി നിർത്തേണ്ടി വന്നു. ഭർത്താവ് 1941-ൽ മരിച്ചതോടെ, കുടുംബത്തെ പോറ്റാനായി അവൾ അദ്ദേഹത്തിൻറെ വൈദ്യശാസ്ത്ര പരിശീലനം ഏറ്റെടുത്തു. രണ്ടാം ലോകമഹായുദ്ധസമയത്ത് നിരവധി പുരുഷ ഡോക്ടർമാരെ യുദ്ധരംഗത്തേയ്ക്ക് തിരിച്ചുവിട്ടതിനാൽ മാത്രമാണ് അവൾക്ക് ഈ ജോലി ചെയ്യാൻ സാധിച്ചത്. ഹിറ്റ്‌സെൻബെർഗർ യുദ്ധാനന്തരം രാഷ്ട്രീയമായി സജീവമായി, 1974-ൽ പ്രസിഡന്റാകുന്നതിന് മുമ്പ് ഓസ്ട്രിയൻ മെഡിക്കൽ വിമൻ അസോസിയേഷൻ വൈസ് പ്രസിഡന്റായിരുന്നു. മെഡിക്കൽ വിമൻസ് ഇന്റർനാഷണൽ അസോസിയേഷനിൽ അംഗമായിരുന്ന അവർ വിയന്ന മെഡിക്കൽ ജേർണലിൻറെ എഡിറ്ററുമായിരുന്നു.

## അവലംബം
നാന്നി സി. ഡൻസ്‌മൂർ

**നാന്നി സി. സ്ട്രോസ് ഡൻസ്മൂർ** (നവംബർ 17, 1860 - ജൂലൈ 18, 1941) ഒരു അമേരിക്കൻ ഡോക്ടറും കാലിഫോർണിയയിലെ ആദ്യത്തെ വനിതാ വൈദ്യൻമാരിൽ ഒരാളുമായിരുന്നു. തൻറെ 80-കളിലും അവർ വൈദ്യ പരിശീലനം തുടർന്നിരുന്നു. സോറോപ്റ്റിമിസ്റ്റ് ക്ലബ്ബിന്റെ അമേരിക്കൻ ഐക്യനാടുകളിലെ ഏറ്റവും പ്രായം കൂടിയ സജീവാംഗമായിരുന്നു അവർ.

## അവലംബം

വർഗ്ഗം:1860-ൽ ജനിച്ചവർ
വർഗ്ഗം:1941-ൽ മരിച്ചവർ
തേസ്പൂർ മെഡിക്കൽ കോളേജ് ആൻഡ് ഹോസ്പിറ്റൽ

2013-ൽ സ്ഥാപിതമായ ഇന്ത്യയിലെ അസമിലെ തേസ്പൂർ ആസ്ഥാനമായുള്ള ഒരു മെഡിക്കൽ കോളേജാണ് **തേസ്പൂർ മെഡിക്കൽ കോളേജ് ആൻഡ് ഹോസ്പിറ്റൽ** (**TMCH**). സംസ്ഥാനത്തെ മെഡിക്കൽ വിദ്യാഭ്യാസം പ്രോത്സാഹിപ്പിക്കുന്നതിനും കമ്മി ഒരു പരിധിവരെ നേരിടുന്നതിനുമായി സംസ്ഥാന സർക്കാർ ആരംഭിച്ച ആറാമത്തെ മെഡിക്കൽ കോളേജാണ് ഈ കോളേജ്. അസമിലെ ആരോഗ്യ കുടുംബക്ഷേമ മന്ത്രാലയത്തിന് കീഴിലാണ് കോളേജ് പ്രവർത്തിക്കുന്നത്.

## വകുപ്പുകൾ

* എമർജൻസി & ട്രോമ
* അനാട്ടമി
* ശരീരശാസ്ത്രം
* ബയോകെമിസ്ട്രി & മെറ്റബോളിക് മെഡിസിൻ
* ഫാർമക്കോളജി
* പതോളജി
* മൈക്രോബയോളജി
* ഫോറൻസിക് മെഡിസിൻ
* ടോക്സിക്കോളജി
* കമ്മ്യൂണിറ്റി മെഡിസിൻ
* ജനറൽ മെഡിസിൻ
* പീഡിയാട്രിക്സ്
* പൾമണറി മെഡിസിൻ
* ഡെർമറ്റോളജി
* സൈക്യാട്രി
* ജനറൽ സർജറി
* ഓർത്തോപീഡിക്സ്
* ഒബ്സ്റ്റട്രിക്സ് ആൻഡ് ഗൈനക്കോളജി
* ഒഫ്താൽമോളജി
* ഒട്ടോറിനോളറിംഗോളജി & തല, കഴുത്ത് ശസ്ത്രക്രിയ
* അനസ്തേഷ്യോളജി & ക്രിട്ടിക്കൽ കെയർ
* റേഡിയോ ഡയഗ്നോസിസ്
* ദന്തചികിത്സ

## ടി.എം.സി ഒറ്റനോട്ടത്തിൽ

## ഇതും കാണുക

* ഇന്ത്യയിലെ മെഡിക്കൽ കോളേജുകളുടെ പട്ടിക
* അസം മെഡിക്കൽ കോളേജ് ആൻഡ് ഹോസ്പിറ്റൽ (AMCH), ദിബ്രുഗഡ്
* ഗുവാഹത്തി മെഡിക്കൽ കോളേജ് ആൻഡ് ഹോസ്പിറ്റൽ (GMCH), ഗുവാഹത്തി
* സിൽചാർ മെഡിക്കൽ കോളേജ് ആൻഡ് ഹോസ്പിറ്റൽ (SMCH), സിൽച്ചാർ

## അവലംബം

## പുറം കണ്ണികൾ

* 
വർഗ്ഗം:Coordinates on Wikidata
വർഗ്ഗം:അസമിലെ മെഡിക്കൽ കോളേജുകൾ
ഫ്രാങ്ക് എ. ചെർവെനാക്

**ഫ്രാങ്ക് എ. ചെർവെനാക്,** എംഡി നിലവിൽ ലെനോക്സ് ഹിൽ ഹോസ്പിറ്റലിലെ ഒബ്സ്റ്റട്രിക്സ് ആൻഡ് ഗൈനക്കോളജി ചെയർ ആയി പ്രവർത്തിക്കുന്നു. ഒബ്‌സ്റ്റട്രിക്‌സ് ആൻഡ് ഗൈനക്കോളജി ചെയർ, ഹോഫ്‌സ്‌ട്രാ/നോർത്ത്‌വെല്ലിലെ സക്കർ സ്‌കൂൾ ഓഫ് മെഡിസിന്റെ ഇന്റർനാഷണൽ മെഡിസിൻ അസോസിയേറ്റ് ഡീൻ ആയി പ്രവർത്തിക്കുന്നു.
## വിദ്യാഭ്യാസവും പരിശീലനവും
പെൻസിൽവാനിയ സ്റ്റേറ്റ് യൂണിവേഴ്‌സിറ്റിയിൽ നിന്ന് സയൻസ് ബിരുദവും, തോമസ് ജെഫേഴ്‌സൺ യൂണിവേഴ്‌സിറ്റിയിൽ നിന്ന് മെഡിക്കൽ ബിരുദവും നേടി. അവിടെ അദ്ദേഹം ആൽഫ ഒമേഗ ആൽഫ മെഡിക്കൽ ഹോണർ സൊസൈറ്റി അംഗമായി തിരഞ്ഞെടുക്കപ്പെട്ടു. ന്യൂയോർക്ക് മെഡിക്കൽ കോളേജിൽ ഇന്റേണൽ മെഡിസിനിൽ ഇന്റേൺഷിപ്പും, സെന്റ് ലൂക്ക്സ് റൂസ്‌വെൽറ്റ് ഹോസ്പിറ്റൽ സെന്ററിലെ (ഇപ്പോൾ മൗണ്ട് സിനായ് വെസ്റ്റ്) ന്യൂയോർക്ക് മെഡിക്കൽ കോളേജിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ റെസിഡൻസിയും യേൽ യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ മെറ്റേണൽ ഫെറ്റൽ മെഡിസിനിൽ ഫെലോഷിപ്പും ചെർവെനാക്ക് നേടി.

## കരിയർ
മൗണ്ട് സീനായ് മെഡിക്കൽ സെന്ററിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി അസിസ്റ്റന്റ് പ്രൊഫസറായിരുന്നു അദ്ദേഹം. അവിടെ പെരിനാറ്റൽ റിസർച്ച് ഡയറക്‌ടറും, ക്ലിനിക്കൽ മെഡിസിൻ പ്രാക്ടീസിലേക്കുള്ള ഗവേഷണത്തിലെ പുരോഗതിക്ക് ഡോ. സോളമൻ സിൽവർ അവാർഡും ലഭിച്ചു. 1987-ൽ ന്യൂയോർക്ക് ഹോസ്പിറ്റൽ-കോർണൽ മെഡിക്കൽ സെന്ററിൽ ഒബ്‌സ്റ്റെട്രിക്‌സ് ആൻഡ് ഗൈനക്കോളജി അസോസിയേറ്റ് പ്രൊഫസറായും ഒബ്‌സ്റ്റെട്രിക് അൾട്രാസൗണ്ട് ആൻഡ് എത്തിക്‌സിന്റെ ഡയറക്ടറായും ചെർവെനാക്ക് നിയമിതനായി. 1991-ൽ അദ്ദേഹം മെറ്റേണൽ ഫെറ്റൽ മെഡിസിൻ ഡയറക്ടറും ഒബ്‌സ്റ്റെട്രിക്‌സ് ഡയറക്ടറുമായി. 1992-ൽ കാലാവധിയോടെ ഫുൾ പ്രൊഫസറായും 1998-ൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ വൈസ് ചെയർമാനായും 1999-ൽ ആ ഡിപ്പാർട്ട്‌മെന്റിന്റെ ആക്ടിംഗ് ചെയർമാനായും തിരഞ്ഞെടുക്കപ്പെട്ടു.
## അവലംബം

## External links

* PubMed search results for Dr. Chevernak
അനുഗ്രഹ് നാരായൺ മഗധ് മെഡിക്കൽ കോളേജ് ആൻഡ് ഹോസ്പിറ്റൽ

ബിഹാറിലെ ഗയയിലുള്ള ഒരു സർക്കാർ മെഡിക്കൽ കോളേജാണ് **അനുഗ്രഹ് നാരായൺ മഗധ് മെഡിക്കൽ കോളേജ് ആൻഡ് ഹോസ്പിറ്റൽ** (**ANMMCH**). 1969-ൽ സ്ഥാപിതമായ ഇത് മെഡിക്കൽ കൗൺസിൽ ഓഫ് ഇന്ത്യ (എംസിഐ) അംഗീകരിച്ചതാണ്.  *ബീഹാർ വിഭൂതി* ഡോ. അനുഗ്രഹ് നാരായൺ സിൻഹയുടെ പേരിലാണ് ഇത് അറിയപ്പെടുന്നത്.

## ചരിത്രം
ദക്ഷിണ ബീഹാറിലെ ഗയയിൽ സ്ഥിതി ചെയ്യുന്ന ഈ കോളേജ് 1969 ൽ സ്ഥാപിതമായതാണ്. അക്കാലത്ത് ബീഹാറിൽ മൂന്ന് മെഡിക്കൽ കോളേജുകൾ മാത്രമേ ഉണ്ടായിരുന്നുള്ളൂ: ഒന്ന് പട്‌ന, നോർത്ത് ബീഹാർ ദർഭംഗ, മറ്റൊന്ന് ബീഹാറിന്റെ തെക്ക് ഭാഗത്തുള്ള റാഞ്ചിയിൽ (ഇത് ഇപ്പോൾ ജാർഖണ്ഡിലാണ്). 

## ഇൻസ്റ്റിറ്റ്യൂട്ട്
നിലവിൽ 18 വകുപ്പുകൾ ഉൾക്കൊള്ളുന്ന,  കോളേജ്  സർക്കാർ നടത്തുന്ന ഒരു മെഡിക്കൽ സ്ഥാപനമായ ഇത് മെഡിക്കൽ കൗൺസിൽ ഓഫ് ഇന്ത്യ (എംസിഐ) അംഗീകരിച്ചിട്ടുണ്ട്. അതിന്റെ ഗവേണിംഗ് ബോഡി ഓർഗനൈസേഷന്റെ ലക്ഷ്യങ്ങളും നയങ്ങളും പ്രതിപാദിക്കുന്നു, അതേസമയം സ്ഥാപനത്തിന്റെ അക്കാദമിക്, ജനറൽ മാനേജ്‌മെന്റിന്റെ ഉത്തരവാദിത്തം ഡയറക്ടർക്കാണ്.

## അടിസ്ഥാന സൗകര്യങ്ങൾ
43.85 ഏക്കർ വിസ്തൃതിയിലാണ് കാമ്പസ്.  ആശുപത്രി, ഒരു അഡ്മിനിസ്ട്രേഷൻ ബ്ലോക്ക്, ഒരു ലൈബ്രറി, മൂന്ന് ഹൈടെക് ക്ലാസ് മുറികൾ, മ്യൂസിയങ്ങൾ, റസിഡൻഷ്യൽ കെട്ടിടങ്ങൾ, ഫാക്കൽറ്റികൾക്കും ജീവനക്കാർക്കുമുള്ള ഗസ്റ്റ് ഹൗസുകൾ എന്നിവ അടിസ്ഥാന സൗകര്യങ്ങളിൽ ഉൾപ്പെടുന്നു.   ഇൻഡോർ, ഔട്ട്ഡോർ ഗെയിമുകൾ കളിക്കാനുള്ള സൗകര്യങ്ങൾ, ഒരു UCO ബാങ്ക് ശാഖ, ഒരു പോസ്റ്റ്‌മോർട്ടം റൂം, ഒരു പോലീസ് സ്റ്റേഷൻ എന്നിവയും കാമ്പസിൽ ഉണ്ട്.

## മഗധ് ഉത്സവ്
കോളേജ് രണ്ടാം വർഷ വിദ്യാർത്ഥികൾ സംഘടിപ്പിക്കുന്ന "മഗദ് ഉത്സവ്" എന്ന പേരിൽ ഒരു വാർഷിക ഫെസ്റ്റ് നടത്തുന്നു. ഫെബ്രുവരി/മാർച്ച് മാസങ്ങളിൽ സംഘടിപ്പിക്കുന്ന ഒരാഴ്ച നീണ്ടുനിൽക്കുന്ന ഉത്സവമാണിത്. "മഗധ് ഉത്സവ്" മെഡിക്കൽ ഫ്രറ്റേണിറ്റിയിലെ എല്ലാ അംഗങ്ങളും പങ്കെടുക്കുകയും ആസ്വദിക്കുകയും ചെയ്യുന്നു. അതിൽ താഴെ പറയുന്ന മത്സരങ്ങൾ ഉൾപ്പെടുന്നു :

* അന്താക്ഷരി
* ഡെയർ ഷോ
* മത്ക ഝട്ക
* രംഗോലി നിർമ്മാണം
* ഇൻഡോർ: ചെസ്സ്, ലുഡോ, ടേബിൾ ടെന്നീസ്, കാരം
* ഔട്ട്‌ഡോർ: ക്രിക്കറ്റ്, ഫുട്‌ബോൾ, വോളിബോൾ, ബാഡ്മിന്റൺ
* സാഹിത്യ പരിപാടി
* സ്പോർട്സ് മീറ്റ്
* ഡിജെ നൈറ്റ്
* La Fête - സാംസ്കാരിക രാത്രി

## വകുപ്പുകൾ

* അനസ്തീസിയ
* അനാട്ടമി
* ബയോകെമിസ്ട്രി
* കമ്മ്യൂണിറ്റി മെഡിസിൻ
* ഡെർമറ്റോളജിയും ലൈംഗികമായി പകരുന്ന രോഗങ്ങളും
* ടോക്സിക്കോളജി ഉൾപ്പെടെയുള്ള ഫോറൻസിക് മെഡിസിൻ
* ബയോഫിസിക്സ് ഉൾപ്പെടെയുള്ള ഹ്യൂമൻ ഫിസിയോളജി
* മെഡിസിൻ
* മൈക്രോബയോളജി
* പ്രസവചികിത്സയും ഗൈനക്കോളജിയും
* ഒഫ്താൽമോളജി
* ഓർത്തോപീഡിക്സ്
* ഒട്ടോറിനോലറിംഗോളജി
* പതോളജി
* പീഡിയാട്രിക്സ്
* ഫാർമക്കോളജി
* ഫിസിക്കൽ മെഡിസിനും പുനരധിവാസവും
* സൈക്യാട്രി
* റേഡിയോ-ഡയഗ്നോസിസും റേഡിയോ തെറാപ്പിയും
* ശസ്ത്രക്രിയ 

## ഇതും കാണുക

## അവലംബം

## പുറം കണ്ണികൾ

* എ എൻ മഗധ് മെഡിക്കൽ കോളേജ് ഗയ(എംസിഐ)
* ഔദ്യോഗിക സൈറ്റ് ANMMCH 
* ബീഹാറിലെ മെഡിക്കൽ ഇൻസ്റ്റിറ്റ്യൂട്ടുകൾ 
* എഎൻഎംഎംസിഎച്ചിന്റെ വകുപ്പുകൾ 
* എഎൻഎംഎംസിഎച്ചിലെ കോഴ്സുകൾ 

വർഗ്ഗം:Coordinates on Wikidata
വർഗ്ഗം:ബീഹാറിലെ മെഡിക്കൽ കോളേജുകൾ
ഡൊണാൾഡ് ലീ ക്ലിൻ

മുൻ അമേരിക്കൻ ഒബ്‌സ്റ്റട്രിക്‌സ് & ഗൈനക്കോളജി മെഡിക്കൽ ഡോക്‌ടറും ഒരു കുറ്റവാളിയും അമേരിക്കൻ ഐക്യനാടുകളിലെ എയർഫോഴ്‌സ് യുദ്ധവിദഗ്ദ്ധനുമാണ് **ഡൊണാൾഡ് ലീ ക്ലിൻ** (ജനനം ഡിസംബർ 10, 1938) .1974 നും 1987 നും ഇടയിലുള്ള കാലത്ത്, ക്ലൈൻ സ്വയം വെളിപ്പെടുത്താതെ തന്റെ രോഗികൾക്ക് ബീജ ദാതാവായി നിരവധി കുട്ടികളെ ഗർഭം ധരിപ്പിച്ചതായി വിശ്വസിക്കപ്പെടുന്നു.  ക്ലൈൻ 2022 മെയ് 11 വരെ, ഗർഭധാരണം നടത്താൻ സഹായിച്ച് 94 സന്തതികളുടെ ജീവശാസ്ത്രപരമായ പിതാവായി സ്ഥിരീകരിച്ചിട്ടുണ്ട്.
## വിദ്യാഭ്യാസവും തൊഴിലും
ക്ലൈൻ ഇന്ത്യാന സർവ്വകലാശാലയിൽ നിന്ന് ബിരുദവും ഇന്ത്യാന യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എം.ഡിയും നേടി. ഐയു ഹെൽത്ത് മെത്തഡിസ്റ്റ് ഹോസ്പിറ്റലിൽ ഇന്റേൺ ചെയ്ത ശേഷം അദ്ദേഹം രണ്ട് വർഷക്കാലം എയർഫോഴ്‌സിലും 12 വർഷക്കാലം നിഷ്‌ക്രിയ റിസർവിലും സേവനമനുഷ്ഠിച്ചു. 1979-ൽ, ഇൻഡ്യാനപൊളിസിലെ 2020 വെസ്റ്റ് 86-ആം സ്ട്രീറ്റിൽ ക്ലൈൻ തന്റെ ക്ലിനിക്ക് തുറക്കുകയും പ്രത്യുത്പാദന എൻഡോക്രൈനോളജിയിലും വന്ധ്യതയിലും വൈദഗ്ദ്ധ്യം നേടുകയും ചെയ്തു. 2009-ൽ വിരമിക്കുന്നതുവരെ അദ്ദേഹം അവിടെ പ്രാക്ടീസ് ചെയ്തു. 2018-ൽ കുറ്റം ചുമത്തപ്പെട്ടതിനെ തുടർന്ന് ക്ലൈൻ തന്റെ മെഡിക്കൽ ലൈസൻസ് സറണ്ടർ ചെയ്തു. ഇന്ത്യാനയിലെ മെഡിക്കൽ ലൈസൻസിംഗ് ബോർഡ് അദ്ദേഹത്തിൻശെ മെഡിക്കൽ ലൈസൻസ് പുനഃസ്ഥാപിക്കുന്നതിന് വിലക്കേർപ്പെടുത്തിയിരുന്നു.

## കുറിപ്പുകൾ

## Citations

## External links

വർഗ്ഗം:1938-ൽ ജനിച്ചവർ
കാമിൽ ആഞ്ചല ക്ലെയർ

ഒരു അമേരിക്കൻ പ്രസവചികിത്സകയും ഗൈനക്കോളജിസ്റ്റുമാണ് **കാമിൽ ആഞ്ചല ക്ലെയർ.** സുനി ഡൗൺസ്‌റ്റേറ്റ് മെഡിക്കൽ സെന്ററിലെ ഒബ്‌സ്‌റ്റെട്രിക്‌സ് ആൻഡ് ഗൈനക്കോളജി വിഭാഗത്തിന്റെ അധ്യക്ഷയും അതുപോലെതന്നെ കോളേജ് ഓഫ് മെഡിസിനിലെയും സ്‌കൂൾ ഓഫ് പബ്ലിക് ഹെൽത്തിലെയും പ്രൊഫസറുമാണ് അവർ.
## ആദ്യകാല ജീവിതവും വിദ്യാഭ്യാസവും
ന്യൂയോർക്ക് സംസ്ഥാനത്തെ ന്യൂയോർക്ക് നഗരത്തിൽ രണ്ട് ജമൈക്കൻ കുടിയേറ്റക്കാരുടെ മകളായാണ് കാമിൽ ആഞ്ചല ക്ലെയർ ജനിച്ചത്. അവർ 1992-ൽ ബിംഗ്‌ഹാംടൺ സർവ്വകലാശാലയിൽ നിന്ന് സൈക്കോബയോളജിയിൽ ബിരുദവും 1997-ൽ ആൽബർട്ട് ഐൻസ്റ്റീൻ കോളേജ് ഓഫ് മെഡിസിനിൽ നിന്ന് വൈദ്യശാസ്ത്ര ബിരുദവും പൂർത്തിയാക്കി. ഇതിനെത്തുടർന്ന് ക്ലെയർ 2001-ൽ ബഫല്ലോ സർവ്വകലാശാലയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ റെസിഡൻസി പൂർത്തിയാക്കി. ബിംഗ്ഹാംടണിലെ ജീവിതകാലത്ത്  അവർ ചാൾസ് ഡ്രൂ പ്രീ-ഹെൽത്ത് സൊസൈറ്റിയിൽ അംഗമായിരുന്നു. 2008 നവംബർ മുതൽ, പൂർവ്വ വിദ്യാർത്ഥി അംഗങ്ങൾ അടങ്ങുന്ന ചാൾസ് ഡ്രൂ അലുംനി അഡ്വൈസറി പാനലിൽ ക്ലെയർ പങ്കെടുത്തിരുന്നു.
## അവലംബം
റോബർട്ട് നാൻസ് ക്ലക്ക്

അമേരിക്കൻ ഐക്യനാടുകളിലെ ടെക്സസിലെ ആർലിംഗ്ടൺ മേയറും ഒരു പ്രസവചികിത്സക-ഗൈനക്കോളജിസ്റ്റുമായിരുന്നു **റോബർട്ട് നാൻസ് ക്ലക്ക്**, ജൂനിയർ (ജനനം: മാർച്ച് 20, 1939) . സിറ്റി കൗൺസിലിൽ രണ്ട് തവണ സേവനമനുഷ്ഠിച്ചതിന് ശേഷം 2003 മെയ് മാസത്തിൽ ആർലിംഗ്ടൺ സിറ്റിയുടെ മേയറായി അദ്ദേഹം തിരഞ്ഞെടുക്കപ്പെട്ടു.  അദ്ദേഹം കൗൺസിൽ ഡിസ്ട്രിക്റ്റ് 4-നെ പ്രതിനിധീകരിച്ചു. 2015 മെയ് 9-ന്, ഇപ്പോൾ ആർലിംഗ്ടൺ നഗരത്തിന്റെ മേയറായ ജെഫ് വില്യംസ് ക്ലക്കിനെ പരാജയപ്പെടുത്തി.

ആർലിംഗ്ടൺ മെമ്മോറിയൽ ഹോസ്പിറ്റലിലെ മെഡിക്കൽ കാര്യങ്ങളുടെ വൈസ് പ്രസിഡന്റായിരുന്ന ക്ലക്ക്, 2002 മുതൽ ഈ പദവി വഹിച്ചിരുന്നു. അതിനുമുമ്പ് അദ്ദേഹം ആർലിംഗ്ടൺ മെമ്മോറിയൽ ഹോസ്പിറ്റലിലും ഹാരിസ് മെത്തഡിസ്റ്റ് ഹെൽത്ത് പ്ലാനിലും മെഡിക്കൽ ഡയറക്ടറായി സേവനമനുഷ്ടിച്ചിരുന്നു.
## അവലംബം

## External links
*bio at city website''

വർഗ്ഗം:1939-ൽ ജനിച്ചവർ
ദർഭംഗ മെഡിക്കൽ കോളേജ് ആൻഡ് ഹോസ്പിറ്റൽ

ബീഹാറിലെ ദർഭംഗയിൽ ഉള്ള ഒരു സർക്കാർ മെഡിക്കൽ കോളേജാണ് **ദർഭംഗ മെഡിക്കൽ കോളേജ് ആൻഡ് ഹോസ്പിറ്റൽ**.  1946 ലാണ് ഇത് സ്ഥാപിതമായത്.  കോളേജ് നിലവിൽ ആര്യഭട്ട നോളജ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്. 

## ചരിത്രം
മധുബനിയിലെ മനോഹരമായ രാജ് നഗർ കൊട്ടാരം പണികഴിപ്പിച്ച ഖണ്ഡവാല രാജവംശത്തിലെ രാജാവായ രാമേശ്വർ സിംഗിന്റെ പരിശ്രമത്താലാണ് മെഡിക്കൽ കോളേജ് നിർമ്മിച്ചത്.

പറയപ്പെടുന്ന സംഭവമനുസരിച്ച്, എഡ്വേർഡ് എട്ടാമൻ എന്നും അറിയപ്പെടുന്ന വെയിൽസ് രാജകുമാരൻ,1925-ൽ ബീഹാറിലെത്തി. 'ടെമ്പിൾ ഓഫ് മെഡിക്കൽ ലേണിംഗ്' എന്ന് പേരിട്ടിരിക്കുന്ന പട്‌നയിലെ ഒരു മെഡിക്കൽ സ്കൂൾ സന്ദർശിക്കാൻ ദർഭംഗ മഹാരാജ് രാമേശ്വർ സിംഗ് അദ്ദേഹത്തോട് അഭ്യർത്ഥിച്ചു.

പിന്നീട് എഡ്വേർഡ് എട്ടാമൻ രാജാവായി മാറിയ രാജകുമാരന് മെഡിക്കൽ സ്കൂളിന്റെ പ്രവർത്തനത്തിൽ വളരെയധികം മതിപ്പുളവാക്കി. ബ്രിട്ടീഷ് ഗവൺമെന്റിന് വേണ്ടി, മെഡിക്കൽ സ്കൂളിനെ വൈദ്യശാസ്ത്രത്തിനുള്ള പുതിയ കോളേജാക്കി ഉയർത്താൻ അദ്ദേഹം മഹാരാജാവിനോട് വാഗ്ദാനം ചെയ്തു.

പഴയ, 'ടെമ്പിൾ ഓഫ് മെഡിക്കൽ ലേണിംഗ്' ബീഹാറിലെ മറ്റൊരിടത്തേക്ക് മാറ്റാൻ തീരുമാനിച്ചു. പഴയ ആളുകൾ പറയുന്നതനുസരിച്ച്, 'ടെമ്പിൾ ഓഫ് മെഡിക്കൽ ലേണിംഗ്', മുസാഫർപൂരിലേക്ക് മാറ്റാൻ നേരത്തെ തീരുമാനിച്ചിരുന്നു.

മെഡിക്കൽ സ്കൂൾ മാറ്റുന്നത് മഹാരാജ അംഗീകരിച്ചെങ്കിലും ദർഭംഗയിൽ അതു സ്ഥാപിക്കാൻ നിർദ്ദേശിച്ചു. ഒടുവിൽ, അദ്ദേഹത്തിന്റെ ആഗ്രഹം സഫലമാകുകയും നഗരത്തിലെ മെഡിക്കൽ കോളേജിന് വഴിയൊരുക്കുകയും ചെയ്തു.

രാജ് കുടുംബം ഇരട്ട നഗരമായ ദർഭംഗ-ലഹേരിയസരായിയുടെ മധ്യഭാഗത്തുള്ള 300 ഏക്കർ പ്രധാന ഭൂമിയും മെഡിക്കൽ കോളേജ് സ്ഥാപിക്കുന്നതിനും വിപുലീകരിക്കുന്നതിനുമായി 6 ലക്ഷം രൂപയും രാജാവ് നൽകി.

തുടക്കത്തിൽ, നഗരത്തിലെ ലോഹ്യ ചൗക്കിന് സമീപം സ്ഥിതി ചെയ്യുന്ന ഇന്നത്തെ പോലീസ് ആശുപത്രിക്കുള്ളിലാണ് മെഡിക്കൽ കോളേജ് പ്രവർത്തിച്ചിരുന്നത്. ആരംഭിക്കുന്നതിന് മുമ്പ്, മെഡിക്കൽ കോളേജ് മാറ്റുന്നതിന് രാജാവിന് 25,000 രൂപ ബ്രിട്ടീഷുകാർക്ക് നിക്ഷേപിക്കേണ്ടിവന്നു. രാജാവിനുശേഷം, അദ്ദേഹത്തിന്റെ മകൻ 'കാമേശ്വര് സിംഗ് 1946-ൽ 'ടെമ്പിൾ ഓഫ് മെഡിക്കൽ ലേണിംഗ്' നവീകരിക്കുകയും **ദർഭംഗ മെഡിക്കൽ കോളേജ്** എന്ന് പുനർനാമകരണം ചെയ്യുകയും ചെയ്തു.'''

## കോളേജിനെ കുറിച്ച്
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ (എയിംസ്) സ്ഥലമായി ഇന്ത്യാ ഗവൺമെന്റ് ഈ കോളേജ് തിരിച്ചറിഞ്ഞിട്ടുണ്ട്.   

## ഇതും കാണുക

* ഇന്ത്യയിലെ വിദ്യാഭ്യാസം
* ബിഹാറിൽ വിദ്യാഭ്യാസം
* പട്നയിലെ വിദ്യാഭ്യാസ സ്ഥാപനങ്ങളുടെ പട്ടിക
* ഓൾ ഇന്ത്യ കൗൺസിൽ ഫോർ ടെക്നിക്കൽ എജ്യുക്കേഷൻ
* ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് പട്ന

## അവലംബം

## പുറം കണ്ണികൾ

* കോളേജ് വെബ്സൈറ്റ്
* ആശുപത്രി വെബ്സൈറ്റ് 
* ആര്യഭട്ട നോളജ് യൂണിവേഴ്സിറ്റി 

വർഗ്ഗം:Coordinates on Wikidata
വർഗ്ഗം:ബീഹാറിലെ മെഡിക്കൽ കോളേജുകൾ
ജാനറ്റ് എയ്റ്റ്‌കെൻ

**ജാനറ്റ് കെർ എയ്റ്റ്‌കെൻ** CBE MD FRCP (ജീവിതകാലം: 1886 - 11 ഏപ്രിൽ 1982) ബാല സന്ധിവാത രോഗത്തിലെ ഒരു വിദഗ്‌ദ്ധയും 1940 മുതൽ 1942 വരെയുള്ള കാലത്ത് മെഡിക്കൽ വിമൻസ് ഫെഡറേഷന്റെ പ്രസിഡന്റുമായിരുന്നു. ലണ്ടനിലെ എലിസബത്ത് ഗാരറ്റ് ആൻഡേഴ്സൺ ഹോസ്പിറ്റലിലെ കൺസൾട്ടന്റ് ഫിസിഷ്യനുംകൂടിയായിരുന്നു അവർ.

## ആദ്യകാലവും വിദ്യാഭ്യാസവും
അർജന്റീനയിലെ ബ്യൂണസ് ഐറിസിലാണ് ജാനറ്റ് എയ്റ്റ്‌കെൻ ജനിച്ചത്. സെന്റ് ആൻഡ്രൂസിലെ സെന്റ് ലിയോനാർഡ്സ് വിദ്യാലയത്തിൽ പഠനം നടത്തിയ അവർ ആദ്യം സംഗീതം പഠിക്കാനാണ് ഉദ്ദേശിച്ചിരുന്നത്. പിയാനോ പഠിച്ചുകൊണ്ട് സംഗീതത്തിൽ LRAM (ലൈസൻഷ്യേറ്റ് ഓഫ് റോയൽ അക്കാദമി ഓഫ് മ്യൂസിക്)  ഡിപ്ലോമ എടുത്ത അവർക്ക്, 1912-ൽ മാഞ്ചസ്റ്റർ സ്കൂൾ ഓഫ് മ്യൂസിക്കിൽ നിന്ന് ആലാപനത്തിന് സ്വർണ്ണ മെഡൽ ലഭിച്ചിരുന്നു.

ഒന്നാം ലോകമഹായുദ്ധം പൊട്ടിപ്പുറപ്പെട്ടതോടെ, പരിക്കേറ്റ സൈനികരെ സഹായിക്കുന്നതിനായി എയ്റ്റ്‌കെൻ ഉഴിച്ചിൽ പരിശീലിക്കുകയും കൂടാതെ ഇൻകോർപ്പറേറ്റഡ് സൊസൈറ്റി ഓഫ് മസ്സേഴ്‌സിൽ നിന്ന് യോഗ്യത നേടുകയും ചെയ്തു. ഇത് വൈദ്യശാസ്ത്രത്തോട് താൽപര്യമുണ്ടാക്കിയതോടെ തുടർന്ന് അവർ ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ ചേർന്നു. 1922-ൽ അവിടെനിന്ന് ബിരുദം നേടി. 1924-ൽ അവൾ ഒരു മെഡിക്കൽ ഡോക്ടറായി യോഗ്യത നേടിയതിനേത്തുടർന്ന് 1926-ൽ യുണൈറ്റഡ് കിംഗ്ഡത്തിലെ റോയൽ കോളേജ് ഓഫ് ഫിസിഷ്യൻസിൽ അംഗത്വം നേടി.

## കരിയർ
എലിസബത്ത് ഗാരറ്റ് ആൻഡേഴ്സൺ ആശുപത്രിയിൽ ഹൗസ് ഫിസിഷ്യനായും ക്ലിനിക്കൽ അസിസ്റ്റന്റായും ആയിറ്റ്കെൻ തന്റെ വൈദ്യശാസ്ത്ര ജീവിതം ആരംഭിച്ചു. അവൾ 1929-ൽ കൺസൾട്ടന്റ് പദവിയിലേക്ക് ഉയർന്ന അവർ താമസിയാതെ കുട്ടികൾക്കുള്ള കെൻസിംഗ്ടൺ സൂപ്പർവൈസറി റുമാറ്റിക് ക്ലിനിക്കിന്റെ ചുമതലയുള്ള  വൈദ്യനായി നിയമിക്കപ്പെട്ടു. ജുവനൈൽ ഇഡിയൊപാത്തിക് ആർത്രൈറ്റിസ് മേഖല കേന്ദീകരിച്ചായിരന്നു അവളുടെ ഗവേഷണം. 

1930-കളിൽ എയ്റ്റ്‌കെൻ റോയൽ ഫ്രീ ഹോസ്പിറ്റൽ സ്കൂൾ ഓഫ് മെഡിസിനിലെ വൈസ് ഡീനായിരുന്നതോടൊപ്പം ആശുപത്രികളുടെയും സെൻട്രൽ ഹെൽത്ത് സർവീസസ് കൗൺസിലിന്റെയും ബ്രിട്ടീഷ് മെഡിക്കൽ അസോസിയേഷന്റെയും കമ്മിറ്റികളിലും സേവനമനുഷ്ഠിച്ചു.

ബുദ്ധിമുട്ടുനിറഞ്ഞ യുദ്ധകാലത്ത് 1940-ൽ എയ്റ്റ്കെൻ മെഡിക്കൽ വിമൻസ് ഫെഡറേഷന്റെ പ്രസിഡന്റായി നിയമിതയായി. പിന്നീട് അവൾ സംഘടനയുടെ ഓണററി സെക്രട്ടറിയായിത്തീരുകയും അവളുടെ ഭവനം  ഓഫീസായി ഉപയോഗിക്കുകയും ചെയ്തു. എയ്റ്റ്‌കെൻ 1943-ൽ അവൾ FRCP നേടി. 1949-ൽ, NHS-ന്റെ മെഡിക്കൽ ഉപദേശക സമിതിയിലേയ്ക്ക് അവളെ നിയമിച്ചു.

## അവലംബം

വർഗ്ഗം:1886-ൽ ജനിച്ചവർ
വർഗ്ഗം:1982-ൽ മരിച്ചവർ
ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര

2020-ൽ സ്ഥാപിതമായ **ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര**, ഇന്ത്യയിലെ ബിഹാറിലെ മധേപുരയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജും ആശുപത്രിയുമാണ്.   ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എം.ബി.ബി.എസ്.) കോഴ്സുകൾ വാഗ്ദാനം ചെയ്യുന്നു കൂടാതെ 100 വാർഷിക ഇൻടേക്ക് കപ്പാസിറ്റിയുമുണ്ട്. ഈ കോളേജ് ആര്യഭട്ട നോളജ് യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും ദേശീയ മെഡിക്കൽ കമ്മീഷന്റെ അംഗീകാരമുള്ളതുമാണ്.  ഈ കോളേജുമായി ബന്ധപ്പെട്ട ആശുപത്രിയാണ് ബിഹാറിലെ മധേപുരയിലെ ഏറ്റവും വലിയ ആശുപത്രി.

## ഇതും കാണുക

## അവലംബം

വർഗ്ഗം:ബീഹാറിലെ മെഡിക്കൽ കോളേജുകൾ
ഷാർലറ്റ് ഫെർഗൂസൺ-ഡേവി

**ഷാർലറ്റ് എലിസബത്ത് ഫെർഗൂസൺ-ഡേവി** ഒബിഇ (1880 - 24 മാർച്ച് 1943) ഒരു ബ്രിട്ടീഷ് വൈദ്യനും സിംഗപ്പൂരിലെ ആദ്യത്തെ സ്ത്രീകളുടെയും കുട്ടികളുടെയും ക്ലിനിക്കായ സെന്റ് ആൻഡ്രൂസ് മെഡിക്കൽ മിഷന്റെയും സെന്റ് ആൻഡ്രൂ മിഷൻ ഹോസ്പിറ്റലിന്റെയും സ്ഥാപകയുമായിരുന്നു.

## ജീവിതരേഖ
ഐറിഷ് ഭൌമശാസ്ത്രജ്ഞൻ എഡ്വേർഡ് ഹല്ലിന്റെ മകളായി എസെക്സിൽ ജനിച്ച ഫെർഗൂസൺ-ഡേവി പിന്നീട്  ഒരു മെഡിക്കൽ ഡോക്ടറായി. 1902-ൽ അവൾ ആംഗ്ലിക്കൻ റൈറ്റ് റെവറന്റ് ചാൾസ് ജെയിംസ് ഫെർഗൂസൺ-ഡേവിയെ വിവാഹം കഴിച്ചു. ഫെർഗൂസൺ-ഡേവിയും ഭർത്താവും 1909-ൽ സിംഗപ്പൂരിലെത്തി. സിംഗപ്പൂരിലേക്ക് വരുന്നതിനുമുമ്പായി അവർ ഇന്ത്യയിൽ ഒരു വൈദ്യശാസ്ത്ര മിഷനറിയായും ജോലി ചെയ്തിരുന്നു.

1913-ൽ, "ദരിദ്രരെയും അശരണരെയും" സഹായിക്കുന്നതിനായി സെന്റ് ആൻഡ്രൂ മെഡിക്കൽ മിഷൻ എന്ന സംഘടന സൃഷ്ടിക്കാൻ അവർ മുൻകയ്യെടുത്തു. 1914-ൽ അവർ രണ്ടാമത്തെ ക്ലിനിക്ക് തുറന്നു. 1921-ൽ, *ഇൻ റബ്ബർ ലാൻഡ്സ്: ആൻ അക്കൗണ്ട് ഓഫ് ദി വർക്ക് ഓഫ് ചർച്ച് ഇൻ മലയ* എന്ന പുസ്തകം അവർ പ്രസിദ്ധീകരിച്ചു.

1923-ൽ, സിംഗപ്പൂരിൽ, സെന്റ് ആൻഡ്രൂസ് മിഷൻ ഹോസ്പിറ്റൽ (SAMH) എന്ന പേരിൽ ആദ്യത്തെ വനിതകളുടേയും കുട്ടികളുടെയും ചികിത്സാലയം അവർ സ്ഥാപിച്ചു. ഒന്നുമില്ലായ്കമയിൽനിന്ന് ആവശ്യമായ ഭൂമി നേടിടെയുത്ത അവർക്ക് വാസ്തുശില്പികളെക്കൊണ്ട് ജോലി ചെയ്യിക്കാനും  കഴിഞ്ഞു. അടുത്ത വർഷം, 1924-ൽ, വെനീറൽ ഡിസീസ് ക്ലിനിക് ഉൾപ്പെടെ SAMH  ൽ ഏർപ്പെടുത്തിയിരുന്ന സേവനങ്ങൾ വിപുലീകരിച്ചു. ഡേവി പരിശീലന ക്ലാസുകൾ സ്ഥാപിച്ചതോടൊപ്പം നഴ്‌സിംഗ്, മിഡ്‌വൈഫറി എന്നീ വിഷയങ്ങളിൽ പഠിപ്പിക്കുകയും ചെയ്തു.

ഫെർഗൂസൺ-ഡേവി 1927-ൽ ഓർഡർ ഓഫ് ദി ബ്രിട്ടീഷ് എംപയറിന്റെ ഉദ്യോഗസ്ഥയാവുകയും, അതേ വർഷം തന്നെ വിരമിക്കുകയും ചെയ്തു. പിന്നീട് അവളും ഭർത്താവും ദക്ഷിണാഫ്രിക്കയിലേക്ക് താമസം മാറുകയം, അവിടെ ഭർത്താവ് ഫോർട്ട് ഹെയർ കോളേജിൽ ജോലി നേടുകയും ചെയ്തു. ഫെർഗൂസൺ-ഡേവി 1943-ൽ അന്തരിച്ചു.

## അവലംബം
കൊർണേലിയ ചേസ് ബ്രാന്റ്

**കൊർണേലിയ ലുക്രേഷ്യ ബ്രാന്റ്** (  ; ഡിസംബർ 16, 1863 - മാർച്ച് 9, 1959) ഒരു അമേരിക്കൻ ഡോക്ടറായിരുന്നു. ഇംഗ്ലീഷ്:**Cornelia Lucretia Brant**

## ജീവിതരേഖ
1863 ഡിസംബർ 16-ന് ഇല്ലിനോയിയിലെ ഒട്ടാവയിൽ ഒരു ക്വാക്കർ കുടുംബത്തിൽ കൊർണേലിയ "നെല്ലി" ലുക്രേഷ്യ ചേസ് ആയി അവൾ ജനിച്ചു. അവൾക്ക് ഒമ്പത് വയസ്സുള്ളപ്പോൾ അവളുടെ അമ്മ  മറ്റൊരു പ്രസവത്തിൽ മരിച്ചു, തുടർന്ന് ന്യൂജേഴ്‌സിയിലെ നെവാർക്കിൽ മൂന്ന് അമ്മായിമാർ അവളെ വളർത്തി. സ്ത്രീകളുടെ അവകാശങ്ങളുടെ തുടക്കക്കാരായ സൂസൻ ബി ആന്റണി, ഡോ. ക്ലെമൻസ് ലോസിയർ എന്നിവരുമായി സൗഹൃദത്തിലായിരുന്ന അവർ ലിബറൽ തത്വചിന്തയുള്ള യുവതികൾക്കായി ഒരു സ്കൂൾ നടത്തി. പിന്നീട്1863- ൽ സ്ത്രീകൾക്കായി ന്യൂയോർക്ക് മെഡിക്കൽ കോളേജും ആശുപത്രിയും സ്ഥാപിച്ചു, ഇത് സ്ത്രീകൾക്ക് മെഡിക്കൽ വിദ്യാഭ്യാസത്തിന് തുടക്കമിട്ടു. ഈ പരിചയവും പുരുഷ മെഡിക്കൽ സ്ഥാപനത്തിന്റെ ജീവിതത്തിൽ സ്ത്രീകളെ പരിപാലിക്കുന്നതിൽ പരാജയപ്പെട്ടതും അവളിൽ ഡോക്ടറാകാനുള്ള ആഗ്രഹം സ്ഥാപിച്ചു. 

ഒരു മെഡിക്കൽ വിധ്യാഭ്യാസത്തിന് തയ്യാറെടുക്കുന്നതിനായി, ജൂനിയർ കോളേജ് പ്രോഗ്രാമിനായി 1881-ൽ ബ്രൂക്ക്ലിനിലെ പാക്കർ കൊളീജിയറ്റ് ഇൻസ്റ്റിറ്റ്യൂട്ടിലേക്ക് അവർ പോയി.  എന്നാൽ "അവൾക്ക് ഒരു പ്രേമം ഉണ്ടായിരുന്നു" - അഭിഭാഷകനായ ഹെൻറി ലിവിംഗ്സ്റ്റൺ ബ്രാന്റ് - 1885 നവംബർ 26 ന് നെവാർക്കിൽ വെച്ച് അവനെ വിവാഹം കഴിച്ചു, തുടർന്ന് ക്ലിഫോർഡ്, ഹേസൽ, ഹെലൻ എന്നീ മൂന്ന് മക്കളുള്ള അവളുടെ കുടുംബത്തെ വളർത്തുന്നതിൽ ശ്രദ്ധ കേന്ദ്രീകരിച്ചു.  ഹെൻറി ബ്രാന്റ് തന്റെ പിതാവിന്റെ തടി വ്യവസായത്തിന്റെ അവകാശിയായിരുന്നു, എന്നാൽ പ്രിൻസ്റ്റണിൽ നിന്ന് നിയമം പഠിച്ചു, തുടർന്ന് അൻപത് വർഷത്തിലേറെയായി പാർക്ക് റോയിൽ ഓഫീസുമായി വിജയകരമായ ഒരു അഭിഭാഷക ജീവിതം ആരംഭിച്ചു. 

ഒരു കുടുംബം ആരംഭിച്ച ശേഷം, പക്വതയുള്ള ഒരു വിദ്യാർത്ഥിനിയായി അവൾ ഒരു മെഡിക്കൽ ജീവിതം ആരംഭിച്ചു, 1903 -ൽ ന്യൂയോർക്ക് മെഡിക്കൽ കോളേജിൽ നിന്നും വനിതാ ഹോസ്പിറ്റലിൽ നിന്നും ബിരുദം നേടി. 1914-ൽ അവർ ഡീൻ സ്ഥാനം ഏറ്റെടുത്തു, ഒന്നാം ലോകമഹായുദ്ധസമയത്ത് കൗൺസിൽ ഓഫ് നാഷണൽ ഡിഫൻസിന്റെ ഭാഗമായി സേവനമനുഷ്ഠിച്ചു, തുടർന്ന് 1918 മുതൽ 1939 വരെ ബ്രൂക്ലിനിൽ ജിപിയായി പരിശീലിച്ചു. സജീവമായ ഒരു ക്ലബ് വനിതയായിരുന്നു അവർ ബ്രൂക്ക്ലിൻ വുമൺസ് ക്ലബ്ബിന്റെപ്രസിഡന്റായിരുന്നു.

## റഫറൻസുകൾ
നീന സ്റ്റാർ ബ്രൗൺവാൾഡ്

**നീന സ്റ്റാർ ബ്രൗൺവാൾഡ്** (1928-1992) ഒരു അമേരിക്കൻ തൊറാസിക് സർജനും മെഡിക്കൽ ഗവേഷകയും ആയിരുന്നു.ഇംഗ്ലീഷ്:**Nina Starr Braunwald** . അവർ ഹൃദയം തുറന്ന ശസ്ത്രക്രിയ നടത്തിയ ആദ്യത്തെ സ്ത്രീകളിൽ ഒരാളായിരുന്നു. അമേരിക്കൻ ബോർഡ് ഓഫ് തൊറാസിക് സർജറി സാക്ഷ്യപ്പെടുത്തിയ ആദ്യത്തെ വനിതയും അമേരിക്കൻ അസോസിയേഷൻ ഫോർ തൊറാസിക് സർജറിയിലേക്ക് തിരഞ്ഞെടുക്കപ്പെട്ട ആദ്യ വനിതയും കൂടിയായിരുന്നു അവർ.  1960-ൽ, 32-ആം വയസ്സിൽ, അവർ യുഎസ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) ഓപ്പറേറ്റീവ് ടീമിനെ നയിച്ചു, അത് അവൾ രൂപകൽപ്പന ചെയ്തതും ഉണ്ടാക്കിയതുമായ ആദ്യത്തെ വിജയകരമായ കൃത്രിമ മിട്രൽ ഹ്യൂമൻ ഹാർട്ട് വാൽവ് മാറ്റിസ്ഥാപിച്ചു.  NIH, യൂണിവേഴ്സിറ്റി ഓഫ് കാലിഫോർണിയ, സാൻ ഡീഗോ, ഹാർവാർഡ് മെഡിക്കൽ സ്കൂൾ, ബ്രിഗാം ആൻഡ് വിമൻസ് ഹോസ്പിറ്റൽ എന്നിവിടങ്ങളിലെ പ്രമുഖ നിയമനങ്ങൾ ഉൾപ്പെടുന്ന ഒരു കരിയറിന് ശേഷം 1992 ഓഗസ്റ്റിൽ മസാച്യുസെറ്റ്സിലെ വെസ്റ്റണിൽ വച്ച് അവർ മരിച്ചു. 

## റഫറൻസുകൾ
കതിഹാർ മെഡിക്കൽ കോളേജ് ആൻഡ് ഹോസ്പിറ്റൽ

ഇന്ത്യൻ സംസ്ഥാനമായ ബിഹാറിലെ കതിഹാർ നഗരത്തിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് **കതിഹാർ മെഡിക്കൽ കോളേജ്** (**KMC**).    കതിഹാർ മെഡിക്കൽ കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) കോഴ്സും, മിക്കവാറും എല്ലാ ക്ലിനിക്കൽ, നോൺ ക്ലിനിക്കൽ വിഷയങ്ങളിലും ബിരുദാനന്തര കോഴ്സുകളും (എംഡി/എംഎസ്, പിജി ഡിപ്ലോമ) മറ്റ് മെഡിക്കൽ ബിരുദ കോഴ്സുകളും വാഗ്ദാനം ചെയ്യുന്നു. പട്‌ന ആസ്ഥാനമായുള്ള അൽ-കരിം എജ്യുക്കേഷണൽ ട്രസ്റ്റാണ് കോളേജ് സ്ഥാപിച്ചതും പരിപാലിക്കുന്നതും.

## കാമ്പസ്
കതിഹാർ മെഡിക്കൽ കോളേജ് & ഹോസ്പിറ്റൽ 55 ഏക്കറിലധികം (22.25 ഹെക്ടർ) വിസ്തൃതിയിൽ വ്യാപിച്ചുകിടക്കുന്നു, ബിൽറ്റ്-അപ്പ് ഏരിയ 900000 സ്ക്വക്വയർ ഫീറ്റ് ഉണ്ട്.   കതിഹാർ ജംഗ്ഷൻ റെയിൽവേ സ്റ്റേഷനിൽ നിന്ന് ഏകദേശം 5 കിമി മാറി കതിഹാർ-പൂർണിയ റോഡിലെ കരീം ബാഗിലാണ് ഇത് സ്ഥിതി ചെയ്യുന്നത്. ഇൻസ്റ്റിറ്റ്യൂട്ടിന്റെ പ്രധാന കെട്ടിടത്തിൽ സ്ഥിതി ചെയ്യുന്ന കോളേജ് ലൈബ്രറി  ) വിസ്തീർണ്ണമുള്ളതാണ്. ലൈബ്രറിയിൽ 16,000-ലധികം പുസ്തകങ്ങളുണ്ട്, കൂടാതെ 51 ഇന്ത്യൻ, 57 വിദേശ ജേണലുകളുടെ വരിസംഖ്യയുണ്ട്.  കോളേജ് നടത്തുന്ന സാംസ്കാരിക പരിപാടികൾക്കും സെമിനാറുകൾക്കുമായി 500 സീറ്റുകളുള്ള കോളേജ് ഓഡിറ്റോറിയം ഉപയോഗിക്കുന്നു.  331 ഡോക്ടർമാരും 175 നഴ്‌സുമാരും അടങ്ങുന്ന 600 കിടക്കകളുള്ള ഒരു ജനറൽ ആശുപത്രിയും കോളേജിലുണ്ട്.  അധ്യാപക വിദ്യാർത്ഥി അനുപാതം 1:2 ആണ്. 

## ഭരണം
1987-ൽ പട്‌ന ആസ്ഥാനമായുള്ള അൽ-കരിം എജ്യുക്കേഷണൽ ട്രസ്റ്റ് ഈ മേഖലയ്ക്ക് പ്രത്യേക മെഡിക്കൽ സൗകര്യങ്ങൾ ഒരുക്കുകയെന്ന ലക്ഷ്യത്തോടെയാണ് കോളേജ് സ്ഥാപിച്ചത്.  കോളേജിന്റെ ചെയർമാനും മാനേജിംഗ് ഡയറക്ടറും മാതൃസ്ഥാപനമായ അൽ-കരിം എഡ്യൂക്കേഷൻ ട്രസ്റ്റിന്റെ സ്ഥാപക ചെയർമാനുമാണ് അഹ്മദ് അഷ്ഫാഖ് കരിം.  കോളേജിന്റെ പ്രിൻസിപ്പൽ ഡോ. രാം ബിലാസ് ഗുപ്തയാണ് 

## പ്രവേശനം
കോളേജ് പ്രതിവർഷം **150** ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) വിദ്യാർത്ഥികൾക്ക് പ്രവേശനം നൽകുന്നു. നാഷണൽ എലിജിബിലിറ്റി, എൻട്രൻസ് ടെസ്റ്റ് എന്നിവയിലെ പ്രകടനത്തിന്റെ അടിസ്ഥാനത്തിലാണ് ഉദ്യോഗാർത്ഥികളെ തിരഞ്ഞെടുക്കുന്നത്.  യഥാക്രമം അറുപത് ശതമാനം, 25 ശതമാനം, 15 ശതമാനം സീറ്റുകൾ മുസ്ലീം സമുദായത്തിനും ജനറൽ വിഭാഗത്തിനും പ്രവാസി ഇന്ത്യൻ വിദ്യാർത്ഥികൾക്കും സംവരണം ചെയ്തിട്ടുണ്ട്.  നോൺ റസിഡന്റ് ഇന്ത്യൻ ക്വാട്ടയുള്ള ബീഹാറിലെ ഏക സ്വകാര്യ മെഡിക്കൽ കോളേജാണിത്. 

## അവലംബം


## പുറം കണ്ണികൾ

* അൽ-കരിം യൂണിവേഴ്സിറ്റി | കതിഹാർ
* ലോർഡ് ബുദ്ധ കോശി മെഡിക്കൽ കോളേജും ആശുപത്രിയും
* ബീഹാറിലെ ഉന്നത വിദ്യാഭ്യാസ സ്ഥാപനങ്ങളുടെ പട്ടിക
* ഇന്ത്യയിലെ മെഡിക്കൽ കോളേജുകളുടെ പട്ടിക
വർഗ്ഗം:Coordinates on Wikidata
വർഗ്ഗം:ബീഹാറിലെ മെഡിക്കൽ കോളേജുകൾ
ക്ലാര ബ്രൗണർ

**ക്ലാര അരീന ബ്രൗണർ** (ഓഗസ്റ്റ് 29, 1929 - ഒക്ടോബർ 4, 1991) 1950-കളുടെ മധ്യത്തിൽ ടെന്നസിയിലെ മെംഫിസിലെ ഏക ആഫ്രിക്കൻ-അമേരിക്കൻ വനിതാ ഫിസിഷ്യനായിരുന്നു.  ഇംഗ്ലീഷ്:**Clara Arena Brawner.**

## ജീവിതരേഖ
ഒരു പീഡിയാട്രിക് ഫിസിഷ്യന്റെയും നഴ്‌സിന്റെയും മകളായ ക്ലാര ജോർജിയയിൽ ജനിച്ച് മെംഫിസിൽ വളർന്ന് മനസ്സാസ് ഹൈസ്‌കൂളിൽ ചേർന്നു.  അവളുടെ മാതാപിതാക്കൾ ഡോ. ജെഫ് ബ്രൗണറും റെന ഡാർഡൻ ബ്രൗണറുമാണ്.   ലോകപ്രശസ്ത സോപ്രാനോ ഓപ്പറ ഗായികയായ ആൽഫ ബ്രൗണർ-ഫ്ലോയിഡ് എന്ന പേരിൽ ഒരു ഇളയ സഹോദരി ക്ലാരയ്ക്കുണ്ടായിരുന്നു.    അവൾ ബിരുദ വിദ്യാഭ്യാസത്തിനായി സ്പെൽമാൻ കോളേജിൽ ചേർന്നു, തുടർന്ന് മെഡിക്കൽ സ്കൂളിനായി ടെന്നസിയിലെ നാഷ്‌വില്ലെയിലേക്ക് മാറി, 1954-ൽ മെഹാരി മെഡിക്കൽ കോളേജിൽ നിന്ന് ബിരുദം നേടി  അവളുടെ പിതാവിന്റെ പാത പിന്തുടർന്നു.

മെഹാരിയുടെ ഹബ്ബാർഡ് ഹോസ്പിറ്റലിലെ ഒരു വർഷത്തെ ഇന്റേൺഷിപ്പിന് ശേഷം, ക്ലാര മെംഫിസിലേക്ക് മടങ്ങി, അവിടെ നിരവധി ആശുപത്രികളിൽ പീഡിയാട്രിക്സ് പരിശീലിച്ചു. 

ക്ലാര അവളുടെ കമ്മ്യൂണിറ്റിയിൽ നിരവധി റോളുകൾ വഹിക്കുകയും നിരവധി ആരോഗ്യ സംഘടനകളുമായി അഫിലിയേറ്റ് ചെയ്യുകയും ചെയ്തു. കോളിൻസ് ചാപ്പൽ ഹോസ്പിറ്റൽ പീഡിയാട്രിക്‌സ് ഡിപ്പാർട്ട്‌മെന്റിന്റെ ചെയർ ആയിരുന്ന അവർ വെറ്ററൻസ് അഡ്മിനിസ്‌ട്രേഷനായി പ്രവർത്തിച്ചു, ബ്ലഫ് സിറ്റി മെഡിക്കൽ സൊസൈറ്റി, മെംഫിസ് ഡിപ്പാർട്ട്‌മെന്റ് ഓഫ് പബ്ലിക് ഹെൽത്ത്, ഷെൽബി കൗണ്ടി ഡിപ്പാർട്ട്‌മെന്റ് ഓഫ് പബ്ലിക് ഹെൽത്ത് എന്നിവയിൽ നേതാവായിരുന്നു. അവർ അമേരിക്കൻ അക്കാദമി ഓഫ് ഫാമിലി ഫിസിഷ്യൻസിന്റെ ഫെല്ലോ ആയിരുന്നു, നാഷണൽ മെഡിക്കൽ അസോസിയേഷന്റെ ഫാമിലി പ്രാക്ടീസ് സെക്ഷൻ ചെയർമാനായിരുന്നു,  നിരവധി കമ്മ്യൂണിറ്റി സർവീസ് അവാർഡുകൾ ലഭിച്ചു. മെംഫിസിൽ പ്രാക്ടീസ് ചെയ്യുന്ന ആഫ്രിക്കൻ-അമേരിക്കൻ ഫിസിഷ്യൻമാരുടെ എണ്ണം 1930-ൽ 40-ൽ നിന്ന് 1960-ൽ 12 ആയി കുറഞ്ഞതിനെത്തുടർന്ന് 1960-കളിൽ സംഘടനയെ അതിജീവിക്കാൻ സഹായിച്ച ക്ലാര 15 വർഷക്കാലം ബ്ലഫ് സിറ്റി മെഡിക്കൽ സൊസൈറ്റിയുടെ പ്രസിഡന്റും ഓഫീസറുമായിരുന്നു. സൊസൈറ്റിയുടെ ആദ്യ വനിതാ പ്രസിഡൻറായിരുന്നു അവർ, 1963-ൽ വോളണ്ടിയർ സ്റ്റേറ്റ് മെഡിക്കൽ അസോസിയേഷന്റെ ആദ്യ വനിതാ പ്രസിഡൻറ് കൂടിയായിരുന്നു   . മെംഫിസ് ഹെൽത്ത് സെന്റർ ക്ലിനിക് ആരംഭിക്കുന്നതിൽ ക്ലാര സഹായിച്ചു, കൂടാതെ ഗ്രേറ്റർ മെംഫിസ് ഏരിയയിലെ കുട്ടികൾക്കുള്ള ഗുഡ്‌വിൽ ഹോംസിന്റെ മെഡിക്കൽ ഡയറക്ടറായും അവർ സേവനമനുഷ്ഠിച്ചു.

## റഫറൻസുകൾ
പിങ്ക് കൃഷി (Pink Farming)

നീലയും ചുവപ്പും എൽ.ഇ.ഡി. ബൾബുകൾ  ഉപയോഗിച്ച് കാലാവസ്ഥ ക്രമീകരിച്ചു കൊണ്ട് കെട്ടിടത്തിനുള്ളിൽ (Indoor) തന്നെ ജൈവ കൃഷിരീതികളിലൂടെ വിളവ് ഉൽപാദിപ്പിക്കുന്ന ന്യൂതന കാർഷിക സാങ്കേതികവിദ്യയാണ് പിങ്ക് കൃഷി (Pink Farming). ചെടികളുടെ വളർച്ചക്ക് ആവശ്യമായ നീലയും ചുവപ്പും എൽ. ഇ. ഡി. പ്രകാശ രശ്മികൾ സംയോജിപ്പിക്കുമ്പോഴാണ് പിങ്ക് നിറം ലഭിക്കുന്നത്. 

## അവലംബം